Úradný vestník L 074 , 27/03/1972 S. 0001 - 0083

Dánske špeciálne vydanie: Série I Kapitola 1972(I) S. 0149

Anglické špeciálne vydanie: Série I Kapitola 1972(I) S. 0159

Grécke špeciálne vydanie: Kapitola 05 Zväzok 1 S. 0138

Španielske špeciálne vydanie: Kapitola 05 Zväzok 1 S. 0156

Portugalské špeciálne vydanie Kapitola 05 Zväzok 1 S. 0156

Fínske špeciálne vydanie: Kapitola 5 Zväzok 1 S. 0106

Švédske špeciálne vydanie: Kapitola 5 Zväzok 1 S. 0106



Nariadenie Rady (EHS) č. 574/72 z 21. marca 1972, ktorým sa stanovuje postup pri vykonávaní nariadenia (EHS) č. 1408/71 o uplatňovaní systémov sociálneho zabezpečenia na zamestnancov a ich rodiny, ktorí sa pohybujú rámci spoločenstva RADA EURÓPSKYCH SPOLOČENSTIEV, so zreteľom na Zmluvu o založení Európskeho hospodárskeho spoločenstva, a najmä na jej články 2, 7 a 51, so zreteľom na nariadenie Rady (EHS) č. 1408/71 [1] o uplatňovaní systémov sociálneho zabezpečenia na zamestnancov a ich rodiny, ktorí sa pohybujú v rámci spoločenstva, a najmä na jeho článok 97, so zreteľom na návrh Komisie prijatý po porade so Správnym výborom pre sociálne zabezpečenie migrujúcich pracovníkov; so zreteľom na stanovisko Zhromaždenia, so zreteľom na stanovisko Hospodárskeho a sociálneho výboru, keďže nariadenie č. 3 [2] o sociálnom zabezpečení migrujúcich pracovníkov, nahradené nariadením (EHS) č. 1408/71, ktorého článok 99 tiež nahradil nariadenie č. 4 [3], ktoré stanovilo vykonávacie postupy a doplnilo ustanovenia nariadenia č. 3 o sociálnom zabezpečení migrujúcich pracovníkov, je nutné pripraviť vykonávacie postupy prijaté na základe nových základných pravidiel a nových skúseností získaných pri uplatňovaní znenia týchto predpisov počas dvanástich rokov; keďže je nutné najmä určiť príslušné inštitúcie každého členského štátu, dokumenty, ktoré sa majú zadovážiť, a formality, ktoré majú vyplniť dotknuté osoby s cieľom získania dávok, postupy správnych kontrol a lekárskych vyšetrení a podmienky náhrady nákladov na dávky poskytované inštitúciou jedného členského štátu na účet inštitúcie iného členského štátu, ako aj povinnosti účtovnej komisie, PRIJALA TOTO NARIADENIE: HLAVA I VŠEOBECNÉ USTANOVENIA Článok 1 Definície Na účely tohto nariadenia: a) "nariadenie" znamená nariadenie (EHS) č. 1408/71; b) "vykonávacie nariadenie" znamená toto nariadenie; c) definície uvedené v článku 1 nariadenia majú význam, ktorý im bol vymedzený v uvedenom článku. Článok 2 Vzory tlačív — Informácie o právnych predpisoch — Pokyny 1. Vzory potvrdení, osvedčení, vyhlásení, žiadostí a ďalších dokumentov potrebných na uplatňovanie nariadenia a vykonávacieho nariadenia vypracuje správna komisia. Dva členské štáty alebo ich príslušné orgány môžu na základe vzájomnej dohody a po získaní stanoviska správnej komisie prijať pre vzájomný styk zjednodušené tlačivá. 2. Správna komisia môže zhromažďovať informácie o ustanoveniach vnútroštátnych právnych predpisov, ktoré patria do pôsobnosti tohto nariadenia, v prospech príslušných orgánov každého členského štátu. 3. Správna komisia vypracuje pokyny, ako poradiť osobám zaujímajúcim sa o svoje práva a o správne formality, ktoré treba vyplniť pre výkon týchto práv. Pred vypracovaním takýchto pokynov sa treba poradiť s poradným výborom. Článok 3 Styčné úrady — Komunikácia medzi inštitúciami a medzi príjemcami dávok a inštitúciami 1. Príslušné orgány môžu určiť styčné úrady, ktoré môžu medzi sebou priamo komunikovať. 2. Každá inštitúcia členského štátu a každá osoba s bydliskom alebo pobytom na území členského štátu môže podať žiadosť na inštitúciu iného členského štátu priamo alebo prostredníctvom styčných úradov. Článok 4 Prílohy 1. Príslušný orgán alebo orgány každého členského štátu sú uvedené v prílohe 1. 2. Príslušné inštitúcie každého členského štátu sú uvedené v prílohe 2. 3. Inštitúcie miesta bydliska a inštitúcie miesta pobytu každého členského štátu sú uvedené v prílohe 3. 4. Styčné orgány určené podľa článku 3 ods. 1 vykonávacieho nariadenia sú uvedené v prílohe 4. 5. Ustanovenia, na ktoré odkazujú články 5, 53 ods. 3, články 104, 105 ods. 2, články 116 a 120 vykonávacieho nariadenia sú uvedené v prílohe 5. 6. Postup pri vyplácaní dávok, ktorý si v súlade s článkom 53 ods. 1 vykonávacieho nariadenia vybrali inštitúcie zodpovedné za vyplácanie v každom členskom štáte, sa uvádza v prílohe 6. 7. Názvy a sídla bánk uvedené v článku 55 ods. 1 vykonávacieho nariadenia sú uvedené v prílohe 7. 8. Členské štáty, na ktoré sa v ich vzájomnom styku vzťahujú ustanovenia článku 10 ods. 1 písm. d) vykonávacieho nariadenia, sú uvedené v prílohe 8. 9. Systémy, ktoré sa zohľadňujú pri výpočte priemerných ročných nákladov vecných dávok v súlade s článkami 94 ods. 3 písm. a) a 95 ods. 3 písm. a) vykonávacieho nariadenia, sú uvedené v prílohe 9. 10. V prílohe 10 sa uvádza zoznam inštitúcií alebo orgánov určených príslušnými orgánmi najmä podľa týchto ustanovení vykonávacieho nariadenia: čl. 6 ods. 1, čl. 11 ods. 1, čl. 13 ods. 2 a ods. 3, čl. 14 ods. 1, 2 a 3, čl. 38 ods. 1, čl. 70 ods. 1, čl. 80 ods. 2, čl. 81, čl. 82 ods. 2, čl. 85 ods. 2, čl. 89 ods. 1, čl. 91 ods. 2, čl. 102 ods. 2, čl. 110, čl. 113 ods. 2 HLAVA II VYKONÁVANIE VŠEOBECNÝCH USTANOVENÍ NARIADENIA Vykonávanie článkov 6 a 7 nariadenia Článok 5 Nahradenie dojednaní na vykonávanie dohovorov vykonávacím nariadením Ustanovenia vykonávacieho nariadenia nahradia dojednania na vykonávanie dohovorov uvedené v článku 6 tohto nariadenia; ďalej nahradia ustanovenia súvisiace s vykonávaním ustanovení dohovorov uvedených v článku 7 ods. 2 písm. c) nariadenia, ak nie sú uvedené v prílohe 5 nariadenia. Vykonávanie článku 9 nariadenia Článok 6 Prístup k dobrovoľnému alebo nepretržitému voliteľnému poisteniu 1. Ak na základe článkov 9 a 15 ods. 3 nariadenia osoba spĺňa podmienky účasti na dobrovoľnom alebo voliteľnom systéme nepretržitého poistenia v súvislosti s invaliditou, starobou alebo úmrtím (dôchodky) podľa právnych predpisov jedného členského štátu a ak sa na ňu nevzťahovalo povinné poistenie v rámci jedného z týchto systémov na základe jej posledného zamestnania, môže sa podľa uvedených článkov zúčastňovať na dobrovoľnom alebo voliteľnom nepretržitom systéme poistenia, spresnenom právnymi predpismi tohto členského štátu, alebo ak také nie sú, potom v systéme podľa vlastného výberu. 2. Na zabezpečenie uplatňovania ustanovení článku 9 ods. 2 nariadenia predloží dotknutá osoba inštitúcii členského štátu potvrdenie o dobách poistenia dosiahnutých podľa právnych predpisov iného členského štátu. Takéto potvrdenie vydá na požiadanie dotknutej osoby inštitúcia alebo inštitúcie, ktoré uplatňujú právne predpisy, podľa ktorých osoba tieto doby dosiahla. Vykonávanie článku 12 nariadenia Článok 7 Všeobecné pravidlá uplatňovania ustanovení zaoberajúcich sa zamedzením súbehu dávok — Uplatňovanie týchto ustanovení na dávky v súvislosti s invaliditou, starobou a úmrtím (dôchodky) 1. Ak má osoba nárok na dávky podľa právnych predpisov jedného členského štátu, má tiež nárok na dávky podľa právnych predpisov jedného alebo viacerých iných členských štátov, a vtedy platia nasledujúce pravidlá: a) ak má uplatňovanie čl. 12 ods. 2 alebo 3 nariadenia za následok zníženie alebo súbežné pozastavenie týchto dávok, žiadna z nich nesmie byť znížená alebo pozastavená o čiastku vyššiu, ako je čiastka získaná delením čiastky, ktorá je predmetom zníženia alebo pozastavenia podľa právnych predpisov, podľa ktorých sa dávka vypláca počtom dávok, na ktoré je daná osoba oprávnená; b) čo sa týka dávok v súvislosti s invaliditou, starobou alebo úmrtím (dôchodky), priznaných podľa čl. 46 ods. 2 nariadenia inštitúciou členského štátu, berie táto inštitúcia do úvahy akékoľvek dávky odlišného druhu a akýkoľvek príjem alebo odmenu, ktorá by pravdepodobne spôsobila zníženie alebo pozastavenie dávky vyplácanej touto inštitúciou, nie pre výpočet teoretickej výšky dávky uvedenej v čl. 46 ods. 2 písm. a) nariadenia, ale výhradne pre zníženie alebo pozastavenie čiastky uvedenej v čl. 46 ods. 2 písm. b) nariadenia. Avšak do úvahy sa berie iba zlomok celkovej čiastky tejto dávky, príjmu alebo odmeny, a tento zlomok sa určí v pomere k dĺžke trvania dosiahnutých dôb poistenia v súlade s čl. 46 ods. 2 písm. b) nariadenia. c) Čo sa týka dávok v súvislosti s invaliditou, starobou alebo úmrtím (dôchodky), priznaných podľa čl. 46 ods. 1 prvého pododseku nariadenia inštitúciou členského štátu, tam, kde platí ustanovenie čl. 46 ods. 3 nariadenia, berie inštitúcia do úvahy akékoľvek dávky odlišného druhu a akýkoľvek príjem alebo odmenu, ktoré by pravdepodobne spôsobili zníženie alebo pozastavenie dávky vyplácanej touto inštitúciou, nie pre výpočet čiastky uvedenej v čl. 46 ods. 1 nariadenia, ale výhradne pre zníženie alebo pozastavenie čiastky vyplývajúcej z uplatnenia čl. 46 ods. 3 nariadenia. Avšak do úvahy sa berie iba zlomok čiastky týchto dávok, príjmov alebo odmien; tento zlomok sa získa uplatnením na túto čiastku koeficientu rovného pomeru medzi čiastkou dávky vyplývajúcej z uplatnenia čl. 46 ods. 3 nariadenia a čiastky vyplývajúcej z uplatnenia čl. 46 ods. 1, prvého pododseku, nariadenia. 2. Na účely článku 12 ods. 2, 3 a 4 nariadenia dotknuté príslušné inštitúcie si na požiadanie vzájomne poskytnú všetky potrebné informácie. Článok 8 Pravidlá uplatniteľné v prípade súbehu nárokov na dávky v materstve podľa právnych predpisov viacerých členských štátov Ak pracovník alebo jeho rodinný príslušník má nárok na dávky v materstve podľa právnych predpisov dvoch alebo viacerých členských štátov, tieto dávky sa poskytujú výlučne podľa právnych predpisov členského štátu, na ktorého území došlo k pôrodu, alebo ak k pôrodu nedošlo na území jedného z týchto členských štátov, výlučne podľa právnych predpisov členského štátu, ktoré sa na pracovníka naposledy vzťahovali. Článok 9 Pravidlá uplatniteľné v prípade súbehu nárokov na podporu pri úmrtí podľa právnych predpisov viacerých členských štátov 1. Ak k úmrtiu došlo na území niektorého členského štátu, zachová sa len nárok na podporu pri úmrtí nadobudnutý podľa právnych predpisov tohto členského štátu, pričom nárok nadobudnutý podľa právnych predpisov iného členské štátu zanikne. 2. Ak k úmrtiu došlo na území jedného členského štátu, keď sa nárok na podporu pri úmrtí nadobudol podľa právnych predpisov dvoch alebo viacerých členských štátov, alebo ak k úmrtiu došlo mimo územia členského štátu a uvedený nárok sa nadobudol podľa právnych predpisov dvoch alebo viacerých členských štátov, zachová sa len nárok nadobudnutý podľa právnych predpisov členského štátu, podľa ktorých pracovník dosiahol poslednú dobu poistenia, pričom nárok nadobudnutý podľa právnych predpisov iného členského štátu zanikne. Článok 10 Pravidlá uplatniteľné v prípade súbehu nárokov na rodinné dávky alebo na rodinné prídavky, alebo ak v priebehu toho istého obdobia alebo časti obdobia pracovník postupne podlieha právnym predpisom niekoľkých členských štátov 1. Ak sú počas toho istého obdobia rodinné dávky alebo prídavky splatné dvom osobám, čo sa týka toho istého rodinného príslušníka podľa článku 73 ods. 1 a 2 alebo článku 74 ods. 1 alebo 2 nariadenia a podľa právnych predpisov štátu bydliska tohto rodinného príslušníka, sú ustanovenia, ktoré sa majú uplatniť v prípade súbehu nárokov na rodinné dávky alebo prídavky, stanovené právnymi predpismi štátu bydliska rodinného príslušníka. Na tento účel sa nárok na rodinné dávky alebo prídavky podľa článku 73 ods. 1 alebo 2 alebo článku 74 ods. 1 alebo 2 nariadenia berie do úvahy, akoby išlo o nárok nadobudnutý podľa právnych predpisov štátu bydliska dotknutého rodinného príslušníka. 2. Ak pracovník postupne podliehal právnym predpisom dvoch členských štátov v priebehu obdobia oddeľujúceho dva dátumy výplaty rodinných prídavkov alebo dávok na základe právnych predpisov jedného alebo oboch dotknutých členských štátov, platia nasledujúce pravidlá: a) rodinné prídavky alebo dávky, na ktoré si môže tento pracovník uplatňovať nárok podľa právnych predpisov každého z týchto štátov, musia zodpovedať počtu denných dávok alebo prídavkov splatných podľa príslušných právnych predpisov. Ak tieto právne predpisy neposkytujú denné prídavky ani dávky, potom sa rodinné prídavky alebo dávky priznávajú úmerne k dĺžke doby, počas ktorej sa na danú osobu vzťahovali právne predpisy každého z týchto členských štátov vo vzťahu k obdobiu stanovenému príslušnými právnymi predpismi; b) ak boli rodinné dávky alebo prídavky poskytované inštitúciou počas obdobia, keď mali byť poskytované inou inštitúciou, dôjde medzi uvedenými inštitúciami k vyrovnaniu účtov; c) s cieľom písm. a) a b), ak sú doby zamestnania dosiahnuté podľa právnych predpisov jedného členského štátu vyjadrené v iných jednotkách ako tie, čo sa používajú na výpočet rodinných dávok alebo prídavkov podľa právnych predpisov iného členského štátu, ktoré sa na pracovníka počas tej istej doby vzťahovali, prevod sa uskutoční v súlade s ustanoveniami článku 15 ods. 3 vykonávacieho nariadenia; d) bez ohľadu na ustanovenia písm. a) v súvislosti so stykom medzi členskými štátmi uvádzanými v prílohe 8 k vykonávaciemu nariadeniu, inštitúcia, ktorá znáša náklady rodinných dávok alebo rodinných prídavkov z dôvodu prvého zamestnania počas danej doby, znáša takéto náklady počas celej súčasnej doby. 3. Ak rodinní príslušníci pracovníka podliehajúceho francúzskym právnym predpisom alebo nezamestnané osoby, ktoré poberajú dávky podľa francúzskych právnych predpisov, zmenia miesto svojho bydliska z územia jedného členského štátu na územie iného členského štátu počas toho istého kalendárneho mesiaca, inštitúcia zodpovedná za poskytovanie rodinných prídavkov na začiatku tohto mesiaca pokračuje v ich poskytovaní počas celého bežného kalendárneho mesiaca. HLAVA III VYKONÁVANIE USTANOVENÍ NARIADENIA NA URČENIE UPLATNITEĽNÝCH PRÁVNYCH PREDPISOV Vykonávanie článkov 13 až 16 nariadenia Článok 11 Formality v prípade vyslania na iné miesto 1. V prípadoch uvedených v článku 14 ods. 1 písm. a) a ods. 2 písm. a) nariadenia inštitúcia určená príslušným orgánom členského štátu, ktorého právne predpisy zostávajú uplatniteľné, vydá pracovníkovi na jeho vlastnú žiadosť alebo na žiadosť jeho zamestnávateľa, ak sú splnené vyžadované podmienky, osvedčenie, v ktorom uvedie, že až do uvedeného dátumu naďalej podlieha týmto právnym predpisom. 2. O súhlas uvedený v článkoch 14 ods. 1 písm. a) bodu ii) nariadenia žiada zamestnávateľ. Článok 12 Osobitné ustanovenia týkajúce sa poistenia v nemeckom systéme sociálneho zabezpečenia 1. Ak sa podľa podmienok uvedených v článku 14 ods. 1 písm. b) a c) alebo ods. 2 písm. a) nariadenia uplatňujú nemecké právne predpisy na pracovníka zamestnaného podnikom alebo zamestnávateľom, ktorého sídlo alebo miesto podnikania sa nenachádza na nemeckom území, tieto právne predpisy platia tak, akoby daná osoba bola zamestnaná v mieste svojho bydliska na nemeckom území. 2. Ak sú príspevky platené za určitý čas podľa právnych predpisov iného členského štátu než Nemecko v rámci povinného systému v súvislosti s invaliditou, starobou, alebo úmrtím (dôchodky), môžu sa za rovnaké obdobie platiť doplnkové príspevky na pripoistenie podľa nemeckých právnych predpisov (Höherversicherung). Článok 13 Výkon práva voľby osobami, ktoré zamestnávajú diplomatické misie alebo konzulárny úrad 1. Právo voľby stanovené v článku 16 ods. 2 nariadenia sa musí uplatniť po prvýkrát do troch mesiacov odo dňa, keď pracovníka zamestnala príslušná diplomatická misia alebo konzulárny úrad, alebo keď nastúpil do osobnej služby zástupcu takejto misie alebo úradu. Voľba nadobúda účinnosť dňom nástupu do zamestnania. Ak pracovník znovu uplatní svoje právo voľby koncom kalendárneho roka, voľba nadobudne účinnosť v prvý deň nasledujúceho kalendárneho roka. 2. Pracovník, ktorý uplatňuje svoje právo voľby, informuje o tom inštitúciu určenú príslušným orgánom členského štátu, ktorého právne predpisy si zvolil, a súčasne to oznámi svojmu zamestnávateľovi. V prípade potreby uvedená inštitúcia zašle túto informáciu všetkým ďalším inštitúciám toho istého členského štátu v súlade so smernicami vydanými príslušným orgánom tohto členského štátu. 3. Inštitúcia určená príslušným orgánom členského štátu, ktorého právne predpisy si pracovník zvolil, mu vydá osvedčenie, ktoré osvedčuje, že sa na neho vzťahujú právne predpisy tohto členského štátu v čase, keď ho zamestnáva diplomatická misia alebo konzulárny úrad, alebo keď je v osobnej službe zástupcu takejto misie alebo úradu. 4. Ak si pracovník zvolil nemecké právne predpisy, ustanovenia týchto právnych predpisov sa uplatňujú tak, akoby tento pracovník bol zamestnaný na mieste, kde má sídlo nemecká vláda. Príslušný orgán určí príslušnú inštitúciu nemocenského poistenia. Článok 14 Výkon práva voľby pomocnými zamestnancami Európskych spoločenstiev 1. Právo voľby stanovené v článku 16 ods. 3 nariadenia sa musí vykonať v čase, keď sa uzatvára pracovná zmluva. Úrad splnomocnený uzatvárať takéto zmluvy informuje inštitúciu určenú príslušným orgánom členského štátu, ktorého právne predpisy si pomocný zamestnanec zvolil. Uvedená inštitúcia v prípade potreby zašle takéto informácie všetkým ďalším inštitúciám toho istého členského štátu. 2. Inštitúcia určená príslušným orgánom členského štátu, ktorého právne predpisy si pomocný zamestnanec zvolil, mu vydá osvedčenie, ktoré osvedčuje, že sa na neho vzťahujú právne predpisy tohto členského štátu v čase, keď ho ako pomocného zamestnanca zamestnávajú Európske spoločenstvá. 3. Príslušné orgány členských štátov určia, kde je to potrebné, príslušné inštitúcie v súvislosti s pomocnými zamestnancami Európskych spoločenstiev. 4. Ak si pomocný zamestnanec zamestnaný na území iného členského štátu, ako je Nemecko, zvolil nemecké právne predpisy, ustanovenia týchto právnych predpisov sa uplatňujú tak, akoby bol pracovník zamestnaný na mieste, kde má sídlo nemecká vláda. Príslušný orgán určí príslušnú inštitúciu nemocenského poistenia. HLAVA IV VYKONÁVANIE OSOBITNÝCH USTANOVENÍ NARIADENIA SÚVISIACICH S RÔZNYMI KATEGÓRIAMI DÁVOK KAPITOLA 1 VŠEOBECNÉ PRAVIDLÁ PRE ÚHRN DÔB POISTENIA Článok 15 1. V prípadoch uvedených v článku 18 ods. 1, článkoch 38, 45 ods. 1 až 2, článkoch 64 a 67 ods. 1 a 2 nariadenia sa úhrn dôb poistenia vykonáva v súlade s týmito pravidlami: a) k dobám poistenia dosiahnutým podľa právnych predpisov jedného členského štátu sa pripočítajú doby poistenia dosiahnuté podľa právnych predpisov ktoréhokoľvek iného členského štátu do toho rozsahu, aký je potrebný na to, aby sa mohli doplniť doby poistenia na účely doplnenia dôb poistenia dosiahnutých podľa právnych predpisov prvého členského štátu na účely nadobudnutia, zachovania alebo znovunadobudnutia nárokov na dávky za predpokladu, že sa tieto doby poistenia neprekrývajú. Ak majú inštitúcie dvoch alebo viacerých členských štátov priznať dávky v súvislosti s invaliditou, starobou alebo úmrtím (dôchodky) v súlade s ustanoveniami článku 46 ods. 2 nariadenia, každá z dotknutých inštitúcií osobitne uskutoční úhrn, pričom zohľadní všetky doby poistenia dosiahnuté pracovníkom podľa právnych predpisov všetkých členských štátov, ktoré sa na neho vzťahovali, bez toho, aby boli dotknuté ustanovenia článku 45 ods. 2 a článku 46 ods. 2 písm. c) nariadenia tam, kde je to vhodné; b) ak sa doba povinného poistenia dosiahnutá podľa právnych predpisov jedného členského štátu zhoduje s dobou dobrovoľného alebo voliteľného nepretržitého poistenia podľa právnych predpisov iného členského štátu, prihliada sa len na dobu dosiahnutú v povinnom poistení; c) ak sa iná doba poistenia ako doba, ktorá sa za takú považuje, dosiahnutá podľa právnych predpisov jedného členského štátu, zhoduje s dobou, ktorá sa za dobu poistenia považuje podľa právnych predpisov iného členského štátu, zohľadní sa len iná doba ako doba, ktorá sa považuje za dobu poistenia; d) každú dobu, ktorá sa podľa právnych predpisov dvoch alebo viacerých členských štátov považuje za dobu poistenia, zohľadní len inštitúcia členského štátu, podľa právnych predpisov ktorého bola poistená osoba pred touto uvedenou dobou naposledy povinne poistená; ak poistená osoba nebola pred uvedenou dobou povinne poistená podľa právnych predpisov členského štátu, túto dobu zohľadní inštitúcia členského štátu, podľa právnych predpisov ktorého bola povinne poistená po uplynutí uvedenej doby po prvý raz; e) ak nie je možné presne určiť časové obdobie, v ktorom sa dosiahli určité doby poistenia podľa právnych predpisov jedného členského štátu, predpokladá sa, že takéto doby sa neprekrývajú s dobami poistenia dosiahnutými podľa právnych predpisov iného členského štátu, a tam, kde je to výhodné, sa zohľadnia; f) ak sa podľa právnych predpisov jedného členského štátu zohľadňujú určité doby poistenia iba vtedy, ak sa dosiahli v určitom období, inštitúcia, ktorá uplatňuje tieto právne predpisy: i) zohľadní len tie doby poistenia, ktoré sa dosiahli podľa právnych predpisov iného členského štátu, ak sa dosiahli v rámci uvedeného obdobia, alebo ii) predĺži túto lehotu o dobu trvania dôb poistenia dosiahnutých celkove alebo čiastočne v rámci uvedeného obdobia podľa právnych predpisov iného členského štátu, kde doby poistenia podľa právnych predpisov druhého členského štátu majú za následok len prerušenie obdobia, v rámci ktorého sa musia dosiahnuť doby poistenia. 2. Doby poistenia dosiahnuté podľa právnych predpisov členského štátu, na ktoré sa nariadenie nevzťahuje, ale ktoré sa zohľadňujú podľa právnych predpisov toho členského štátu, na ktorý sa nariadenie vzťahuje, sa považujú za doby poistenia, ktoré sa zohľadňujú na účely úhrnu. 3. Keď sú doby poistenia dosiahnuté podľa právnych predpisov jedného členského štátu vyjadrené v iných jednotkách ako tie, ktoré používajú právne predpisy iného členského štátu, prevod potrebný na účely úhrnu sa vykoná podľa týchto pravidiel: a) ak pracovník pracoval v šesťdňovom týždni: i) jeden deň je ekvivalentom ôsmich hodín a naopak; ii) šesť dní je ekvivalentom jedného týždňa a naopak; iii) 26 dní je ekvivalentom jedného mesiaca a naopak; iv) tri mesiace alebo 13 týždňov, alebo 78 dní je ekvivalentom jedného štvrťroka a naopak; v) pre prevod týždňov na mesiace a naopak sa týždne a mesiace prevedú na dni; vi) používanie predchádzajúcich pravidiel nemá mať účinok, že jeho výsledkom bude celkový úhrn dôb poistenia dosiahnutý počas jedného kalendárneho roka vyšší ako 312 dní alebo 52 týždňov, alebo 12 mesiacov alebo štyri štvrťroky; b) ak pracovník pracoval v päťdňovom týždni: i) jeden deň je ekvivalentom deviatich hodín a naopak; ii) päť dní je ekvivalentom jedného týždňa a naopak; iii) 22 dní je ekvivalentom jedného mesiaca a naopak; iv) tri mesiace alebo 13 týždňov, alebo 66 dní je ekvivalentom jedného štvrťroka a naopak; v) pre prevod týždňov na mesiace a naopak sa týždne a mesiace prevedú na dni; vi) používanie predchádzajúcich pravidiel nemá mať účinok, že jeho výsledkom bude celkový úhrn dôb poistenia dosiahnutý počas jedného kalendárneho roka vyšší ako 264 dní alebo 52 týždňov, alebo 12 mesiacov, alebo štyri štvrťroky. KAPITOLA 2 CHOROBA A MATERSTVO Vykonávanie článku 18 nariadenia Článok 16 Potvrdenie o dobách poistenia 1. Na účel dovolania sa ustanovení článku 18 nariadenia pracovník predloží príslušnej inštitúcii potvrdenie, v ktorom sú uvedené doby poistenia dosiahnuté podľa právnych predpisov, ktoré sa na neho naposledy vzťahovali. 2. Toto potvrdenie vydáva na žiadosť pracovníka inštitúcia alebo inštitúcie členského štátu, ktorého právne predpisy sa na neho naposledy vzťahovali. Ak uvedené potvrdenie pracovník nepredloží, príslušná inštitúcia ho získa priamo od dotknutej inštitúcie alebo inštitúcií. 3. Ustanovenia odsekov 1 a 2 platia podobne, ak na splnenie podmienok právnych predpisov príslušného členského štátu je potrebné zohľadniť predchádzajúce doby poistenia dosiahnuté podľa právnych predpisov ktoréhokoľvek iného členského štátu. Vykonávanie článku 19 nariadenia Článok 17 Vecné dávky v prípade bydliska v inom členskom štáte, ako je príslušný štát 1. Na účely poberania vecných dávok podľa článku 19 nariadenia pracovník musí zaevidovať seba a svojich rodinných príslušníkov v inštitúcii miesta bydliska na základe predloženia potvrdenia potvrdzujúceho, že on a jeho rodinní príslušníci majú nárok na uvedené dávky. Toto potvrdenie v prípade potreby vydá príslušná inštitúcia na základe informácií od zamestnávateľa. Ak pracovník alebo jeho rodinní príslušníci uvedené potvrdenie nepredložia, inštitúcia miesta bydliska ho získa priamo od príslušnej inštitúcie. 2. Toto potvrdenie je platné dovtedy, kým inštitúcia miesta bydliska nedostane oznámenie o jeho zrušení. Ak však potvrdenie vydala francúzska inštitúcia, je platné iba tri mesiace odo dňa vydania a treba ho každé tri mesiace obnovovať. 3. Ak je pracovník sezónnym pracovníkom, potvrdenie uvedené v odseku 1 platí počas celého predpokladaného trvania sezónnej práce, ak medzitým príslušná inštitúcia neoznámi inštitúcii miesta bydliska jeho zrušenie. 4. Inštitúcia miesta bydliska oznámi príslušnej inštitúcii každé zaevidovanie vykonané v súlade s odsekom 1. 5. Pri každej žiadosti o vecné dávky predloží dotknutá osoba podporné doklady, ktoré požadujú na poskytovanie vecných dávok právne predpisy toho členského štátu, na ktorého území má bydlisko. 6. V prípade hospitalizácie inštitúcia miesta bydliska oznámi príslušnej inštitúcii dátum prijatia do nemocnice, pravdepodobné trvanie hospitalizácie a dátum prepustenia z nemocnice do troch dní odo dňa, keď sa dozvedela o hospitalizácii. Toto oznámenie však nie je potrebné v prípade, ak sa náklady na vecné dávky uhradia paušálnou sumou inštitúcii miesta bydliska. 7. Inštitúcia miesta bydliska vopred oznámi príslušnej inštitúcii každé rozhodnutie, ktoré sa týka poskytovania vecných dávok zahrnutých do zoznamu uvedeného v článku 24 ods. 2 nariadenia. Príslušná inštitúcia môže vzniesť odôvodnené námietky do 15 dní odo dňa zaslania tejto informácie; ak v tejto lehote nebola vznesená žiadna námietka, inštitúcia miesta bydliska poskytne vecné dávky. Ak sa tieto dávky musia poskytovať v mimoriadne naliehavom prípade, inštitúcia miesta bydliska o tom bezodkladne informuje príslušnú inštitúciu. Oznámenie námietky s uvedením dôvodov, na ktorých sa námietka zakladá, nie je potrebné v prípade, ak sa náklady na vecné dávky uhradia paušálnou sumou inštitúcii miesta bydliska. 8. Pracovník alebo jeho rodinní príslušníci informujú inštitúciu miesta bydliska o každej zmene v ich situácii, ktorá by mohla ovplyvniť ich nárok na vecné dávky, najmä o skončení alebo o zmene zamestnania pracovníka alebo o akejkoľvek zmene miesta bydliska alebo pobytu tohto pracovníka alebo jeho rodinného príslušníka. Podobne, ak pracovník prestal byť poistený alebo mu zanikol nárok na vecné dávky, príslušná inštitúcia o tom informuje inštitúciu miesta bydliska. Inštitúcia miesta bydliska môže kedykoľvek požiadať príslušnú inštitúciu, aby jej poskytla akékoľvek informácie týkajúce sa poistenia pracovníka alebo jeho nároku na vecné dávky. 9. Dva alebo viac členských štátov alebo ich príslušné orgány sa na základe stanoviska správnej komisie môžu dohodnúť na iných vykonávacích ustanoveniach. Článok 18 Peňažné dávky v prípade bydliska v inom členskom štáte, ako je príslušný štát 1. Na účely poberania peňažných dávok podľa článku 19 ods. 1 písm. b) nariadenia pracovník požiada do troch dní od začiatku práceneschopnosti inštitúciu miesta bydliska na základe predloženia oznámenia o prerušení práce alebo ak to ustanovujú právne predpisy, ktoré uplatňuje príslušná inštitúcia alebo inštitúcia miesta bydliska, na základe predloženia potvrdenia o práceneschopnosti, ktoré danej osobe vydal ošetrujúci lekár. 2. Ak ošetrujúci lekári v štáte bydliska potvrdenia o práceneschopnosti nevydávajú, pracovník podá žiadosť priamo na inštitúciu miesta bydliska v lehote ustanovenej právnymi predpismi, ktoré táto inštitúcia uplatňuje. Táto inštitúcia dá bezodkladne lekársky potvrdiť práceneschopnosť a dá vystaviť osvedčenie uvedené v odseku 1. Toto osvedčenie, v ktorom sa uvedie pravdepodobné trvanie práceneschopnosti, bezodkladne zašle príslušnej inštitúcii. 3. V prípadoch, na ktoré sa nevzťahuje odsek 2, inštitúcia miesta bydliska čo najskôr, najneskôr však do troch dní odo dňa, keď pracovník podal žiadosť, dá pracovníka lekársky vyšetriť, akoby bol poistený v tejto inštitúcii. Správu vyšetrujúceho lekára, v ktorej sa uvedie najmä pravdepodobné trvanie práceneschopnosti, zašle inštitúcia miesta bydliska do troch dní odo dňa vyšetrenia. 4. Inštitúcia miesta bydliska následne vykoná všetky potrebné administratívne overovania alebo lekárske vyšetrenia pracovníka, akoby bol poistený v tejto inštitúcii. Len čo dospeje k záveru, že pracovník je schopný znovu nastúpiť do práce, bezodkladne to oznámi pracovníkovi, ako aj príslušnej inštitúcii a uvedie deň skončenia práceneschopnosti pracovníka. Bez toho, aby boli dotknuté ustanovenia odseku 6, oznámenie pracovníkovi sa považuje za rozhodnutie prijaté v mene príslušnej inštitúcie. 5. Príslušná inštitúcia si v každom prípade vyhradzuje právo dať pracovníka vyšetriť lekárom podľa vlastného výberu. 6. Ak príslušná inštitúcia odmietne poskytnúť peňažné dávky, pretože pracovník nesplnil formálne náležitosti stanovené právnymi predpismi štátu bydliska, alebo ak dospeje k záveru, že pracovník je schopný znova nastúpiť do práce, informuje pracovníka o svojom rozhodnutí, pričom kópiu tohto rozhodnutia súčasne zašle inštitúcii miesta bydliska. 7. Len čo pracovník nastúpi do práce, oznámi to príslušnej inštitúcii, ak takéto oznámenie požadujú právne predpisy, ktoré táto inštitúcia uplatňuje. 8. Príslušná inštitúcia vypláca peňažné dávky vhodným spôsobom, najmä prostredníctvom medzinárodnej peňažnej poukážky, o čom informuje inštitúciu miesta bydliska a pracovníka. Ak peňažné dávky na účet príslušnej inštitúcie vypláca inštitúcia miesta bydliska, príslušná inštitúcia oboznámi pracovníka s jeho právami a inštitúcii miesta bydliska oznámi výšku peňažných dávok, výplatné termíny a maximálny čas, počas ktorého by sa v súlade s právnymi predpismi príslušného štátu mali peňažné dávky poskytovať. 9. Dva alebo viac členských štátov alebo ich príslušné orgány sa po prijatí stanoviska správnej komisie môžu dohodnúť na iných vykonávacích ustanoveniach. Vykonávanie článku 20 nariadenia Článok 19 Osobitné ustanovenia pre cezhraničných pracovníkov a ich rodinných príslušníkov V prípade cezhraničných pracovníkov a ich rodinných príslušníkov sa lieky, obväzy, okuliare a malé zdravotnícke pomôcky môžu vydávať a laboratórne analýzy a skúšky sa môžu vykonávať len na území členského štátu, v ktorom boli predpísané, v súlade s ustanoveniami právnych predpisov tohto členského štátu. Vykonávanie článku 22 nariadenia Článok 20 Vecné dávky v prípade pobytu v inom členskom štáte, ako je príslušný štát — Osobitný prípad pracovníkov vyslaných inde a pracovníkov zamestnaných v medzinárodnej doprave a ich rodinných príslušníkov 1. Na účely poberania vecných dávok pre seba alebo pre svojich rodinných príslušníkov, ktorí ho doprevádzali v čase jeho vyslania, pracovník, na ktorého sa vzťahuje článok 14 ods. 1 písm. a) bod i) alebo ods. 2 písm. a) nariadenia predloží inštitúcii miesta pobytu osvedčenie stanovené v článku 11 vykonávacieho nariadenia. Pracovník, ktorý predložil toto osvedčenie, sa považuje za pracovníka, ktorý splnil podmienky na získanie nároku na vecné dávky. 2. Na účely poberania vecných dávok pre pracovníka, ktorý je zamestnaný v medzinárodnej doprave, na ktorého sa vzťahuje článok 14 ods. 1 písm. b) nariadenia a jeho sprevádzajúcich rodinných príslušníkov a ktorý pri vykonávaní svojho zamestnania prejde na územie iného členského štátu, ako je príslušný štát, predloží inštitúcii miesta pobytu čo najskôr osobitné potvrdenie vydané jeho zamestnávateľom alebo jeho zástupcom v bežnom kalendárnom mesiaci alebo počas dvoch kalendárnych mesiacov predchádzajúcich jeho predloženiu. V tomto potvrdení sa uvedie najmä deň, od ktorého je pracovník zamestnaný u uvedeného zamestnávateľa, a meno a adresa príslušnej inštitúcie; ak však podľa právnych predpisov príslušného štátu zamestnávateľ nemá povinnosť poznať príslušnú inštitúciu, pracovník pri predkladaní svojej žiadosti písomne poskytne inštitúcii miesta pobytu názov a adresu tejto inštitúcie. Pracovník, ktorý predložil toto potvrdenie, sa považuje za pracovníka, ktorý splnil podmienky na získanie nároku na vecné dávky. Ak sa pracovník nemôže skontaktovať s inštitúciou miesta pobytu prv, ako sa mu poskytne lekárske ošetrenie, ošetrenie sa mu poskytne po predložení uvedeného potvrdenia, akoby bol v tejto inštitúcii poistený. 3. Inštitúcia miesta pobytu zistí do troch dní od príslušnej inštitúcie, či dotknutá osoba splnila podmienky na vznik nároku na vecné dávky. Táto inštitúcia poskytuje vecné dávky dovtedy, kým nedostane odpoveď od príslušnej inštitúcie, najdlhšie však 30 dní. 4. Príslušná inštitúcia zašle odpoveď inštitúcii miesta pobytu do 10 dní od prijatia žiadosti od tejto inštitúcie. V prípade kladnej odpovede príslušná inštitúcia v prípade potreby uvedie maximálny čas, počas ktorého sa môžu vecné dávky poskytovať podľa právnych predpisov, ktoré uplatňuje, a inštitúcia miesta pobytu pokračuje v poskytovaní uvedených dávok. 5. Namiesto osvedčenia uvedeného v odseku 1 alebo osobitného potvrdenia uvedeného v odseku 2 môžu pracovníci, na ktorých sa tento odsek vzťahuje, predložiť inštitúcii miesta pobytu potvrdenie, ktoré osvedčuje, že splnili podmienky na získanie nároku na vecné dávky. Ak je to potrebné, v tomto potvrdení, ktoré vydáva príslušná inštitúcia, sa uvedie maximálny čas, počas ktorého sa môžu poskytovať vecné dávky podľa právnych predpisov príslušného štátu. V takomto prípade sa odseky 1, 2, 3 a 4 nepoužijú. 6. Článok 17 ods. 6, 7 a 9 vykonávacieho nariadenia sa použijú podobne. 7. Náhrada vecných dávok poskytovaných na základe predpokladu uvedeného v odseku 1 alebo 2 sa uskutočňuje spôsobom ustanoveným v článku 36 ods. 1 nariadenia. Článok 21 Vecné dávky v prípade pobytu v inom členskom štáte, ako je príslušný štát — Iní pracovníci ako tí, na ktorých sa vzťahuje článok 20 vykonávacieho nariadenia 1. Na účely poberania vecných dávok podľa článku 22 ods. 1 písm. a) bodu 1 nariadenia, s výnimkou prípadu uvedeného v článku 20 vykonávacieho nariadenia, pracovník predloží inštitúcii miesta pobytu potvrdenie, ktoré osvedčuje, že má nárok na vecné dávky. V tomto potvrdení, ktoré na žiadosť pracovníka vydá príslušná inštitúcia podľa možnosti ešte pred jeho odchodom z územia členského štátu, v ktorom má bydlisko, sa uvedie najmä, ak je to potrebné, maximálny čas, počas ktorého sa vecné dávky môžu poskytovať podľa právnych predpisov príslušného štátu. Ak pracovník uvedené potvrdenie nepredloží, inštitúcia miesta pobytu ho získa priamo od príslušnej inštitúcie. 2. Ustanovenia článku 17 ods. 6, 7 a 9 vykonávacieho nariadenia sa použijú podobne. Článok 22 Vecné dávky pre pracovníkov, ktorí zmenia miesto bydliska alebo sa vrátili do štátu svojho bydliska, a pre pracovníkov, ktorí majú povolenie vyhľadať lekárske ošetrenie v inom členskom štáte 1. Na účely poberania vecných dávok podľa článku 22 ods. 1 písm. b) bodu i) nariadenia pracovník predloží inštitúcii miesta bydliska potvrdenie, ktoré osvedčuje, že má naďalej nárok na uvedené dávky. Ak je to potrebné, v tomto potvrdení, ktoré vydáva príslušná inštitúcia, sa uvedie najmä maximálny čas, počas ktorého možno pokračovať v poskytovaní týchto dávok v súlade s ustanoveniami právnych predpisov príslušného štátu. Potvrdenie sa na žiadosť pracovníka môže vydať aj po jeho odchode, ak ho nebolo možné vydať vopred z dôvodu vyššej moci. 2. Ustanovenia článku 17 ods. 6, 7 a 9 vykonávacieho nariadenia sa použijú podobne. 3. Odseky 1 a 2 sa použijú podobne vo vzťahu k poskytovaniu vecných dávok v prípade uvedenom v článku 22 ods. 1 písm. c) bodu i) nariadenia. Článok 23 Vecné dávky pre rodinných príslušníkov Ustanovenia článku 21 alebo 22 vykonávacieho nariadenia sa podobne vzťahujú, ak je to vhodné, na poskytovanie vecných dávok rodinným príslušníkom v zmysle článku 22 ods. 3 nariadenia. Článok 24 Peňažné dávky pre pracovníkov v prípade pobytu v inom členskom štáte, ako je príslušný štát Ustanovenia článku 18 vykonávacieho nariadenia sa použijú podobne na poberanie peňažných dávok podľa článku 22 ods. 1 písm. a) bodu ii) nariadenia. Bez toho, aby bola dotknutá povinnosť predložiť potvrdenie o práceneschopnosti, pracovník, ktorý má pobyt na území členského štátu bez toho, že by tam vykonával akúkoľvek zárobkovú činnosť, nie je povinný predložiť oznámenie o prerušení práce uvedené v článku 18 ods. 1 vykonávacieho nariadenia. Vykonávanie článku 23 ods. 3 nariadenia Článok 25 Potvrdenie týkajúce sa rodinných príslušníkov, ktorí sa zohľadňujú pri výpočte peňažných dávok 1. Na účely poberania dávok podľa ustanovení článku 23 ods. 3 nariadenia pracovník predloží príslušnej inštitúcii potvrdenie týkajúce sa jeho rodinných príslušníkov, ktorí majú bydlisko na území iného členského štátu, ako je štát, v ktorom sa nachádza uvedená inštitúcia. 2. Toto potvrdenie vydáva inštitúcia miesta bydliska rodinných príslušníkov. Jeho platnosť je 12 mesiacov odo dňa vydania. Potvrdenie možno obnoviť; v takom prípade platí odo dňa jeho obnovenia. Pracovník bezodkladne oznámi príslušnej inštitúcii akúkoľvek skutočnosť, ktorá vyžaduje zmenu údajov v uvedenom potvrdení. Táto zmena nadobúda účinnosť dňom, keď táto skutočnosť nastala. 3. Namiesto potvrdenia uvedeného v odseku 1 môže príslušná inštitúcia pracovníka požiadať, aby predložil aktuálne doklady o rodinnom stave jeho rodinných príslušníkov, ktorí majú bydlisko na území iného členského štátu, ako je štát, v ktorom sa nachádza uvedená inštitúcia. Vykonávanie článku 25 ods. 1 nariadenia Článok 26 Dávky pre nezamestnané osoby, ktoré prešli do iného členského štátu, ako je príslušný štát, s úmyslom hľadať si tam zamestnanie 1. Na účely poberania peňažných a vecných dávok podľa článku 25 ods. 1 nariadenia pre seba a pre svojich rodinných príslušníkov nezamestnaná osoba predloží inštitúcii nemocenského poistenia podľa miesta, kam prešla, potvrdenie, ktoré si mala pred odchodom vyžiadať od príslušnej inštitúcie nemocenského poistenia. Ak nezamestnaná osoba takéto potvrdenie nepredloží, získa ho inštitúcia miesta, kam prešla, od príslušnej inštitúcie. V tomto potvrdení sa musí potvrdiť existencia nároku na uvedené dávky za podmienok ustanovených v článku 69 ods. 1 písm. a) nariadenia; uviesť trvanie platnosti tohto nároku so zohľadnením ustanovenia článku 69 ods. 1 písm. c) nariadenia; a špecifikovať suma peňažných dávok, ktoré sa počas uvedeného času v prípade práceneschopnosti majú poskytovať, ak je to vhodné, prostredníctvom nemocenského poistenia počas vyššie uvedeného času v prípade práceneschopnosti alebo hospitalizácie. 2. Inštitúcia poistenia pre prípad nezamestnanosti v mieste, kam nezamestnaná osoba prešla, potvrdí na kópii potvrdenia uvedeného v článku 83 vykonávacieho nariadenia, ktorú zašle inštitúcii nemocenského poistenia v tom istom mieste, že podmienky ustanovené v článku 69 ods. 1 písm. b) nariadenia boli splnené, pričom uvedie dátum, odkedy sú splnené, a dátum, odkedy bude nezamestnaná osoba poberať dávky poistenia pre prípad nezamestnanosti na náklady príslušnej inštitúcie. Toto potvrdenie platí počas obdobia stanoveného v článku 69 ods. 1 písm. c) nariadenia dovtedy, kým sú splnené podmienky. V prípade, že podmienky už splnené nie sú, inštitúcia pre poistenie pre prípad nezamestnanosti miesto, kam nezamestnaná osoba prešla, do troch dní oznámi uvedenej inštitúcii nemocenského poistenia. 3. Ustanovenia článku 17 ods. 6 a 7 vykonávacieho nariadenia sa použijú podobne. Vykonávanie článku 25 ods. 3 nariadenia Článok 27 Vecné dávky pre rodinných príslušníkov nezamestnaných osôb v prípade bydliska v inom členskom štáte, ako je príslušný štát Článok 17 vykonávacieho nariadenia sa použije podobne na poskytovanie vecných dávok rodinným príslušníkom nezamestnaných osôb, ak títo rodinní príslušníci majú bydlisko na území iného členského štátu, ako je príslušný štát. Pri registrácii rodinných príslušníkov nezamestnaných osôb, ktorí poberajú dávky podľa ustanovení článku 69 ods. 1 nariadenia, treba predložiť potvrdenie uvedené v článku 26 ods. 1 vykonávacieho nariadenia. Toto potvrdenie platí počas obdobia, počas ktorého možno podľa článku 69 ods. 1 nariadenia poskytovať dávky. Vykonávanie článku 26 nariadenia Článok 28 Vecné dávky pre žiadateľov o dôchodok a pre ich rodinných príslušníkov 1. Na účely poberania vecných dávok pre seba a pre svojich rodinných príslušníkov podľa článku 26 ods. 1 nariadenia na území členského štátu, v ktorom má bydlisko, žiadateľ o dôchodok a jeho rodinní príslušníci sa zaevidujú v inštitúcii miesta bydliska na základe predloženia potvrdenia, ktoré osvedčuje, že podľa právnych predpisov iného členského štátu má nárok poberať uvedené dávky pre seba a pre svojich rodinných príslušníkov. Toto potvrdenie vydáva inštitúcia toho iného členského štátu, ktorý je za príslušný pre vecné dávky. 2. Inštitúcia miesta bydliska oznámi inštitúcii, ktorá potvrdenie vydala, každé zaevidovanie uskutočnené v súlade s odsekom 1. Vykonávanie článku 28 nariadenia Článok 29 Vecné dávky pre dôchodcov a pre ich rodinných príslušníkov, ktorí nemajú bydlisko v členskom štáte, podľa ktorého právnych predpisov majú nárok na dávky 1. Na účely poberania vecných dávok podľa článkov 28 ods. 1 nariadenia na území členského štátu, v ktorom má dôchodca bydlisko, dôchodca a jeho rodinní príslušníci sa zaevidujú v inštitúcii miesta bydliska na základe predloženia potvrdenia, ktoré osvedčuje, že dôchodca má nárok na uvedené dávky pre seba a pre svojich rodinných príslušníkov podľa právnych predpisov alebo jedného z právnych predpisov, podľa ktorých sa dôchodok vypláca. 2. Toto potvrdenie vydá dôchodcovi na jeho žiadosť inštitúcia alebo jedna z inštitúcií zodpovedných za vyplácanie dôchodku, alebo, ak je to vhodné, inštitúcia splnomocnená na určovanie nároku na poberanie vecných dávok, len čo dôchodca splní podmienky na získanie nároku na takéto dávky. Ak dôchodca potvrdenie nepredloží, inštitúcia miesta bydliska ho získa priamo od inštitúcie alebo inštitúcií zodpovedných za vyplácanie dôchodku, alebo ak je to vhodné, od inštitúcie splnomocnenej ho vydať. Kým inštitúcia miesta bydliska čaká na získanie tohto potvrdenia, môže na základe predložených dokladov dôchodcu a jeho rodinných príslušníkov dočasne zaevidovať. Toto zaevidovanie nie je pre inštitúciu zodpovednú za vyplácanie vecných dávok záväzné, pokiaľ inštitúcia miesta bydliska nedoručí potvrdenie stanovené v odseku 1. 3. Inštitúcia miesta bydliska informuje inštitúciu, ktorá vydala potvrdenie uvedené v odseku 1, o každom zaevidovaní uskutočnenom v súlade s ustanoveniami uvedeného odseku. 4. Pri podávaní žiadosti o vecné dávky musí dôchodca predložiť inštitúcii miesta bydliska dôkaz o tom, že jeho nárok na dôchodok trvá, prostredníctvom potvrdenky alebo kontrolného ústrižku peňažnej poukážky z poslednej uskutočnenej výplaty. 5. Dôchodca alebo jeho rodinní príslušníci informujú inštitúciu miesta bydliska o všetkých zmenách v ich situácii, ktoré by mohli zmeniť ich nárok na vecné dávky, najmä o každom pozastavení alebo odňatí dôchodku a o každej zmene svojho bydliska. Inštitúcie zodpovedné za vyplácanie dôchodkov informujú o každej takejto zmene aj inštitúciu miesta bydliska dôchodcu. 6. Správna komisia ustanoví v potrebnom rozsahu postup na určenie inštitúcie, ktorá bude niesť náklady na výplatu vecných dávok v prípade uvedenom v článku 28 ods. 2 písm. b) nariadenia. Vykonávanie článku 29 nariadenia Článok 30 Vecné dávky pre rodinných príslušníkov, ktorí majú bydlisko v inom členskom štáte, ako je štát, v ktorom má bydlisko dôchodca 1. Na účely poberania vecných dávok podľa článku 29 ods. 1 nariadenia na území členského štátu, v ktorom majú bydlisko, sa rodinní príslušníci zaevidujú v inštitúcii miesta svojho bydliska na základe predloženia dokladov, ktoré vyžadujú na účely poskytovania uvedených dávok rodinným príslušníkom dôchodcu právne predpisy, ktoré táto inštitúcia uplatňuje, spolu s potvrdením, ktoré osvedčuje, že dôchodca má nárok na vecné dávky pre seba a pre svojich rodinných príslušníkov. Toto potvrdenie, ktoré vydáva inštitúcia miesta bydliska dôchodcu, je platné dovtedy, kým inštitúcia v mieste bydliska rodinných príslušníkov nedostane oznámenie o jeho zrušení. Ak však uvedené potvrdenie vydala francúzska inštitúcia, platí len dvanásť mesiacov odo dňa jeho vydania a treba ho každoročne obnovovať. 2. Pri podávaní žiadosti o vecné dávky rodinní príslušníci predložia inštitúcii miesta ich bydliska potvrdenie uvedené v odseku 1, ak podľa právnych predpisov, ktoré táto inštitúcia uplatňuje, musí byť k žiadosti pripojený dôkaz o nároku na dôchodok. 3. Inštitúcia miesta bydliska dôchodcu informuje inštitúciu miesta bydliska rodinných príslušníkov o každom pozastavení alebo odňatí dôchodku a o každej zmene bydliska dôchodcu. Inštitúcia miesta bydliska rodinných príslušníkov môže kedykoľvek požiadať inštitúciu miesta bydliska dôchodcu o poskytnutie akýchkoľvek informácií týkajúcich sa nároku na vecné dávky. 4. Rodinní príslušníci informujú inštitúciu miesta bydliska o každej zmene, ktorá by mohla zmeniť ich nárok na vecné dávky, najmä o zmene bydliska. Vykonávanie článku 31 nariadenia Článok 31 Vecné dávky pre dôchodcov a pre ich rodinných príslušníkov, ktorí majú pobyt v inom členskom štáte, ako je štát, v ktorom majú bydlisko 1. Na účely poberania vecných dávok podľa článku 31 nariadenia dôchodca predloží inštitúcii miesta pobytu potvrdenie, ktoré osvedčuje, že má nárok na uvedené dávky. V potvrdení, ktoré vydá inštitúcia miesta bydliska dôchodcu podľa možnosti ešte pred jeho odchodom z územia členského štátu, v ktorom má bydlisko, sa uvedie, ak je to vhodné, najmä maximálny čas, počas ktorého možno podľa právnych predpisov tohto členského štátu poskytovať vecné dávky. Ak dôchodca uvedené potvrdenie nepredloží, inštitúcia miesta pobytu ho získa od inštitúcie miesta bydliska. 2. Ustanovenia článku 17 ods. 6, 7 a 9 vykonávacieho nariadenia sa použijú podobne. V tomto prípade sa za príslušnú inštitúciu považuje inštitúcia miesta bydliska dôchodcu. 3. Odseky 1 a 2 sa použijú podobne na poskytovanie vecných dávok rodinným príslušníkom, na ktorých sa vzťahuje článok 31 nariadenia. Vykonávanie článku 35 ods. 1 nariadenia Článok 32 Inštitúcie, ktorým môžu podať žiadosť pracovníci v baniach a v podobných prevádzkach a ich rodinní príslušníci v čase, keď majú pobyt alebo bydlisko v inom členskom štáte, ako je príslušný štát 1. V prípadoch uvedených v článku 35 ods. 1 nariadenia a v prípadoch, keď v štáte pobytu alebo bydliska sú dávky poskytované v rámci systému nemocenského poistenia a poistenia pre prípad materstva manuálnych pracovníkov v oceliarskom priemysle ekvivalentné dávkam poskytovaným v rámci osobitného systému pre pracovníkov v baniach a v podobných prevádzkach, pracovníci v baniach a v podobných prevádzkach a ich rodinní príslušníci môžu podať žiadosť v najbližšej inštitúcii na území toho členského štátu, v ktorom majú pobyt alebo bydlisko, spresnenú v prílohe 3 vykonávacieho nariadenia, a to aj vtedy, ak je táto inštitúcia súčasťou systému pre manuálnych pracovníkov v oceliarskom priemysle, ktorá potom poskytuje uvedené dávky. 2. Ak sú dávky poskytované v rámci osobitného systému pre pracovníkov v baniach a v podobných prevádzkach výhodnejšie, títo pracovníci alebo ich rodinní príslušníci majú možnosť podať žiadosť v inštitúcii zodpovednej za vykonávanie tohto systému alebo v najbližšej inštitúcii na území toho členského štátu, v ktorom majú pobyt alebo bydlisko, ktorá vykonáva systém pre manuálnych pracovníkov v oceliarskom priemysle. Ak sa rozhodnú pre druhú možnosť, táto inštitúcia upozorní dotknutú osobu na skutočnosť, že podaním žiadosti v inštitúcii zodpovednej za vykonávanie osobitného systému by získala výhodnejšie dávky; okrem toho jej musí oznámiť aj názov a adresu tejto inštitúcie. Vykonávanie článku 35 ods. 3 nariadenia Článok 33 Zohľadnenie doby, počas ktorej dávky už poskytovala inštitúcia iného členského štátu Na účely vykonávania ustanovení článku 35 ods. 3 nariadenia môže inštitúcia členského štátu, ktorá bola vyzvaná poskytovať dávky, požiadať inštitúciu iného členského štátu o informácie vzťahujúce sa na dobu, počas ktorej táto inštitúcia už poskytovala dávky pre ten istý prípad choroby alebo materstva. Náhrada výdavkov vzniknutých počas pobytu v jednom členskom štáte príslušnou inštitúciou druhého členského štátu Článok 34 1. Ak počas pobytu pracovníka v inom členskom štáte, ako je príslušný štát, nie je možné splniť náležitosti uvedené v článku 20 ods. 1 a 2 a 5 a v článkoch 21, 23 a 31 vykonávacieho nariadenia, jeho výdavky na základe jeho žiadosti nahradí príslušná inštitúcia miesta pobytu. 2. Inštitúcia miesta pobytu poskytne na žiadosť príslušnej inštitúcie potrebné informácie o takýchto sadzbách. KAPITOLA 3 INVALIDITA, STAROBA A ÚMRTIE (DÔCHODKY) Podávanie a prešetrovanie žiadostí o dávky Článok 35 Žiadosti o dávky v invalidite v prípade, že na poistenie pracovníka sa vzťahujú výhradne právne predpisy uvedené v prílohe III nariadenia, ako aj v prípade uvedenom v článku 40 ods. 2 nariadenia 1. Na účely poberania vecných dávok podľa článkov 37, 38 a 39 nariadenia, vrátane prípadov uvedených v článku 40 ods. 2, článku 42 ods. 1 a článku 42 ods. 2 nariadenia, pracovník podá žiadosť buď v inštitúcii členského štátu, ktorého právne predpisy sa na neho vzťahovali v čase vzniku práceneschopnosti, po ktorej nasledovala invalidita alebo zvýšenie stupňa invalidity, alebo v inštitúcii miesta bydliska, ktorá ju zašle prvej inštitúcii s uvedením dňa, keď bola podaná; tento deň sa považuje za deň podania žiadosti v prvej inštitúcii. Ak sa však poskytovali peňažné dávky z nemocenského poistenia, za deň podania žiadosti o dôchodok sa považuje, ak je to vhodné, deň, ku ktorému sa pozastavila výplata týchto peňažných dávok. 2. V prípade uvedenom v článku 41 ods. 1 písm. b) nariadenia inštitúcia, v ktorej bol žiadateľ naposledy poistený, oznámi inštitúcii, ktorá bola pôvodne zodpovedná za vyplácanie týchto dávok, výšku a deň splatnosti dávok splatných podľa právnych predpisov, ktoré uplatňuje. S účinnosťou od uvedeného dátumu sa dávky splatné pred zvýšením stupňa invalidity zrušia alebo znížia na sumu, ktorá nepresahuje doplatok uvedený v článku 41 ods. 1 písm. c) nariadenia. 3. Ustanovenie odseku 2 sa nepoužije v prípade uvedenom v článku 41 ods. 1 písm. d) nariadenia. V tomto prípade inštitúcia, v ktorej bol žiadateľ naposledy poistený, požiada holandskú inštitúciu o uvedenie sumy, ktorú má splatiť táto inštitúcia. Článok 36 Žiadosti o dávky v starobe a pozostalostné dávky (okrem sirotských dávok) a o dávky v invalidite v prípadoch, ktoré nie sú uvedené v článku 35 vykonávacieho nariadenia 1. Na účely poberania vecných dávok podľa článku 40 až 51 nariadenia, okrem prípadov uvedených v článku 35 vykonávacieho nariadenia, dotknutá osoba podá žiadosť v inštitúcii miesta bydliska v súlade s postupom ustanoveným právnymi predpismi, ktoré táto inštitúcia uplatňuje. Ak pracovník nedosiahol doby poistenia podľa týchto právnych predpisov, inštitúcia miesta bydliska zašle žiadosť inštitúcii toho členského štátu, ktorého právne predpisy sa na túto osobu naposledy vzťahovali, s uvedením dátumu podania žiadosti. Tento deň sa považuje za deň podania žiadosti v poslednej uvedenej inštitúcii. 2. Ak má žiadateľ bydlisko na území členského štátu, podľa ktorého právnych predpisov pracovník nedosiahol doby poistenia, môže podať žiadosť v inštitúcii toho členského štátu, ktorého právne predpisy sa na pracovníka naposledy vzťahovali. 3. Ak má žiadateľ bydlisko na území štátu, ktorý nie je členským štátom, podá svoju žiadosť v príslušnej inštitúcii toho členského štátu, ktorého právne predpisy sa na pracovníka naposledy vzťahovali. Ak žiadateľ podá žiadosť v inštitúcii členského štátu, ktorého je štátnym príslušníkom, ten zašle uvedenú žiadosť príslušnej inštitúcii. 4. Žiadosť o dávky podaná v inštitúcii jedného členského štátu automaticky znamená, že dávky budú súbežne priznané podľa právnych predpisov všetkých dotknutých členských štátov, ktorých podmienky žiadateľ spĺňa, okrem prípadov, keď podľa článku 44 ods. 2 nariadenia žiadateľ žiada o odklad všetkých dávok v starobe, na ktoré by mal nárok. Článok 37 Doklady a informácie, ktoré by mali byť priložené k žiadostiam o dávky uvedeným v článku 36 vykonávacieho nariadenia Na podávanie žiadostí uvedených v článku 36 vykonávacieho nariadenia sa vzťahujú tieto pravidlá: a) k žiadosti musia byť priložené požadované podporné doklady a žiadosť sa musí vyhotoviť na tlačive predpísanom právnymi predpismi: i) členského štátu, na ktorého území má žiadateľ bydlisko, v prípade uvedenom v článku 36 ods. 1; ii) členského štátu, ktoré sa na pracovníka naposledy vzťahovali, v prípade uvedenom v článku 36 ods. 2 a 3; b) správnosť údajov musí žiadateľ doložiť úradnými dokladmi, ktoré pripojí k tlačivu žiadosti, alebo ju musia potvrdiť príslušné úrady členského štátu, na ktorého území má žiadateľ bydlisko; c) žiadateľ musí uviesť, ak je to možné, inštitúciu alebo inštitúcie vykonávajúce poistenie pre prípad invalidity, staroby alebo úmrtia (dôchodky) v každom členskom štáte, v ktorej bol pracovník poistený, alebo zamestnávateľa, alebo zamestnávateľov, pre ktorých pracoval na území ktoréhokoľvek členského štátu, predložením potvrdení o zamestnaní, ak ich má k dispozícii; d) ak podľa článku 44 ods. 2 nariadenia žiadateľ požaduje odklad priznania akejkoľvek dávky v starobe, na ktorú by mal nárok podľa právnych predpisov jedného alebo niekoľkých členských štátov, musí spresniť právne predpisy, podľa ktorých o dávky žiada. Článok 38 Potvrdenia týkajúce sa rodinných príslušníkov, ktorí sa zohľadňujú pri určovaní výšky dávky 1. Na účely poberania dávok podľa ustanovení článku 39 ods. 4 alebo článku 47 ods. 3 nariadenia žiadateľ predloží potvrdenie týkajúce sa jeho rodinných príslušníkov okrem jeho detí, ktorí majú bydlisko na území iného členského štátu, ako je štát, v ktorom sa nachádza inštitúcia zodpovedná za priznanie dávok. Toto potvrdenie vydáva inštitúcia nemocenského poistenia miesta bydliska rodinných príslušníkov alebo iná inštitúcia určená príslušným orgánom členského štátu, na území ktorého majú bydlisko. Ustanovenia druhého a tretieho pododseku článku 25 ods. 2 vykonávacieho nariadenia sa použijú podobne. Namiesto potvrdenia uvedeného v prvom pododseku môže inštitúcia zodpovedná za priznanie dávok požadovať, aby žiadateľ predložil aktuálne doklady o rodinnom stave svojich rodinných príslušníkov okrem jeho detí, ktorí majú bydlisko na území iného členského štátu, ako je štát, v ktorom sa nachádza uvedená inštitúcia. 2. Ak právne predpisy, ktoré uplatňuje dotknutá inštitúcia, požadujú v prípadoch uvedených v odseku 1, aby rodinní príslušníci bývali v spoločnej domácnosti s dôchodcom, potom treba skutočnosť, že takíto rodinní príslušníci, ktorí síce túto podmienku nespĺňajú, ale závisia predovšetkým od príjmu žiadateľa, podložiť dokladmi preukazujúcimi, že im žiadateľ pravidelne poukazuje časť svojho zárobku. Článok 39 Prešetrovanie žiadostí o dávky v invalidite v prípade, že sa na pracovníka vzťahovali len právne predpisy uvedené v prílohe III k nariadeniu 1. Ak pracovník podal žiadosť o dávky v invalidite a inštitúcia dospeje k záveru, že sa použijú ustanovenia článku 37 ods. 1 nariadenia, táto inštitúcia, ak je to potrebné, získa od inštitúcie, v ktorej bol pracovník naposledy poistený, potvrdenie o dosiahnutých dobách poistenia podľa právnych predpisov, ktoré uplatňuje posledná uvedená inštitúcia. 2. Ak je na splnenie podmienok právnych predpisov príslušného štátu potrebné zohľadniť skôr dosiahnuté doby poistenia podľa právnych predpisov ktoréhokoľvek iného členského štátu, ustanovenia odseku 1 sa použijú podobne. 3. V prípade uvedenom v článku 39 ods. 3 nariadenia inštitúcia, ktorá prešetrovala prípad žiadateľa, zašle jeho spis inštitúcii, v ktorej bol pracovník naposledy poistený. 4. Články 41 až 50 vykonávacieho nariadenia sa nevzťahujú na prešetrovanie žiadostí uvedených v odsekoch 1, 2 a 3. Článok 40 Určenie stupňa invalidity Na účely určenia stupňa invalidity inštitúcia zohľadní doklady a lekárske správy, ako aj informácie administratívnej povahy, ktoré získala inštitúcia ktoréhokoľvek iného členského štátu. Každá inštitúcia si však ponechá právo dať žiadateľa vyšetriť lekárom podľa vlastného výberu okrem prípadov, keď sa použijú ustanovenia článku 40 ods. 3 nariadenia. Prešetrovanie žiadostí o dávky v invalidite, starobe a o pozostalostné dávky v prípadoch uvedených v článku 36 vykonávacieho nariadenia Článok 41 Určenie prešetrujúcich inštitúcií 1. Žiadosti o dávky prešetruje inštitúcia (ďalej len "prešetrujúca inštitúcia"), ktorej boli tieto žiadosti zaslané alebo postúpené v súlade s ustanoveniami článku 36 vykonávacieho nariadenia. 2. Prešetrujúca inštitúcia osobitným tlačivom bezodkladne informuje o žiadostiach o dávky všetky inštitúcie, ktorých sa to týka, aby žiadosti mohli posudzovať súčasne a bez odkladu všetky tieto inštitúcie. Článok 42 Tlačivá používané na prešetrovanie žiadosti o dávky 1. Pri prešetrovaní žiadosti o dávky prešetrujúca inštitúcia používa tlačivo, ktoré obsahuje predovšetkým výkaz a súhrn dôb poistenia, ktoré pracovník dosiahol podľa právnych predpisov všetkých dotknutých členských štátov. 2. Odovzdanie týchto tlačív inštitúcii ktoréhokoľvek iného členského štátu nahrádza odovzdanie podporných dokladov. Článok 43 Postup prešetrovania žiadosti dotknutou inštitúciou 1. Prešetrujúca inštitúcia zaznačí v tlačive uvedenom v článku 42 ods. 1 vykonávacieho nariadenia všetky doby poistenia dosiahnuté podľa právnych predpisov, ktoré uplatňuje, a kópiu tohto tlačiva zašle inštitúcii ktoréhokoľvek členského štátu, ktorá vykonáva poistenie pre prípad invalidity, staroby alebo úmrtia (dôchodky), v ktorej bol pracovník poistený, a kde je to vhodné, priloží všetky potvrdenia o zamestnaní, ktoré jej žiadateľ predložil. 2. Ak ide len o jednu inštitúciu, tá pri vypĺňaní tlačiva uvedie: a) doby poistenia dosiahnuté podľa právnych predpisov, ktoré uplatňuje; b) výšku dávky, o ktorú by žiadateľ mohol žiadať výlučne na základe uvedených dôb poistenia; c) teoretickú výšku a skutočnú výšku dávok vypočítanú v súlade s ustanoveniami článku 46 ods. 2 nariadenia. Takto vyplnené tlačivo vráti prešetrujúcej inštitúcii. Ak sa nárok na dávku získa len na základe zohľadnenia dôb poistenia dosiahnutých podľa právnych predpisov, ktoré uplatňuje inštitúcia druhého členského štátu, a ak výšku dávky zodpovedajúcu týmto dobám možno bezodkladne určiť, pričom spôsob výpočtu uvedený pod písm. c) by si vyžadoval podstatne viac času, tlačivo sa vráti prešetrujúcej inštitúcii s informáciami uvedenými pod písm. a) a b); informácie uvedené pod písm. c) sa prešetrujúcej inštitúcii zašlú čo najskôr. 3. Ak ide o dve alebo viac inštitúcií, uvedené tlačivo vyplní každá z týchto inštitúcií a uvedie v ňom doby poistenia dosiahnuté podľa právnych predpisov, ktoré inštitúcia uplatňuje, a vráti ho prešetrujúcej inštitúcii. Ak sa nárok na dávku získa len na základe zohľadnenia dôb poistenia dosiahnutých podľa právnych predpisov, ktoré uplatňuje jedna alebo viaceré tieto inštitúcie, a ak výšku dávky zodpovedajúcu týmto dobám možno bezodkladne určiť, prešetrujúcej inštitúcii sa súčasne oznámi jej výška a doby poistenia; ak si určenie uvedenej sumy vyžiada istý čas, prešetrujúcej inštitúcii sa táto suma oznámi, len čo sa určí. Keď prešetrujúca inštitúcia dostane všetky tlačivá obsahujúce informácie o dobách poistenia, a ak je to vhodné, o sume alebo o sumách splatných podľa právnych predpisov jedného alebo viacerých dotknutých členských štátov, zašle kópiu vyplnených tlačív každej z dotknutých inštitúcií; každá taká inštitúcia určí na základe nich teoretickú a skutočnú výšku dávok vypočítanú v súlade s ustanoveniami článku 46 ods. 2 nariadenia a tlačivo vrátia prešetrujúcej inštitúcii. 4. Len čo prešetrujúca inštitúcia po prijatí informácií uvedených v odseku 2 alebo 3 dospeje k záveru, že by sa mali použiť ustanovenia článku 40 ods. 2 alebo článku 48 ods. 2 alebo 3 nariadenia, informuje o tom aj ostatné dotknuté inštitúcie. 5. V prípade uvedenom v článku 37 písm. d) vykonávacieho nariadenia inštitúcie členských štátov, ktorých právne predpisy sa na žiadateľa vzťahovali, ale ktoré požiadali o odklad priznania dávok, zaznačia do tlačiva stanoveného v článku 42 ods. 1 vykonávacieho nariadenia len tie doby poistenia, ktoré žiadateľ dosiahol podľa právnych predpisov, ktorú uplatňujú. Článok 44 Inštitúcie splnomocnené prijať rozhodnutie týkajúce sa stupňa invalidity 1. S výnimkou ustanovení odsekov 2 a 3 je iba prešetrujúca inštitúcia splnomocnená prijať rozhodnutie uvedené v článku 40 ods. 3 nariadenia o stupni invalidity žiadateľa. Toto rozhodnutie prijme, len čo je schopná posúdiť, kde je to vhodné, s prihliadnutím na článok 45 nariadenia, či sú splnené podmienky na vznik nároku, stanovené podľa právnych predpisov, ktoré uplatňuje. Toto rozhodnutie bezodkladne oznámi ostatným dotknutým inštitúciám. 2. Ak vzhľadom na ustanovenia článku 45 nariadenia nie sú splnené podmienky na vznik nároku (s výnimkou podmienok týkajúcich sa stupňa invalidity), stanovené právnymi predpismi, ktoré uplatňuje prešetrujúca inštitúcia, táto prešetrujúca inštitúcia to bezodkladne oznámi inštitúcii príslušnej pre veci súvisiace s invaliditou iného členského štátu, ktorého právne predpisy sa na pracovníka naposledy vzťahovali. Ak sú splnené podmienky na vznik nároku, ustanovené právnymi predpismi, ktoré táto inštitúcia uplatňuje, je táto inštitúcia splnomocnená rozhodnúť o stupni invalidity žiadateľa a toto rozhodnutie bezodkladne oznámi ostatným dotknutým inštitúciám. 3. Ak je to potrebné, vec sa môže za rovnakých podmienok vrátiť inštitúcii príslušnej pre veci súvisiace s invaliditou toho členského štátu, ktorého právne predpisy sa na pracovníka vzťahovali ako prvé. Článok 45 Dočasná výplata dávok a výplata preddavkov na dávky 1. Ak prešetrujúca inštitúcia zistí, že podľa právnych predpisov, ktoré uplatňuje, má žiadateľ nárok na dávky bez toho, aby bolo nutné zohľadniť doby poistenia dosiahnuté podľa právnych predpisov iného členského štátu, bezodkladne začne tieto dávky dočasne vyplácať. 2. Ak žiadateľ nemá nárok na dávky podľa odseku 1, ale z informácií poskytnutých prešetrujúcej inštitúcii v súlade s článkom 43 ods. 2 alebo 3 vykonávacieho nariadenia vyplýva, že podľa právnych predpisov iného členského štátu žiadateľ získal nárok na dávky len na základe zohľadnenia dôb poistenia dosiahnutých podľa týchto právnych predpisov, inštitúcia, ktorá uvedené právne predpisy uplatňuje, začne tieto dávky dočasne vyplácať, len čo jej prešetrujúca inštitúcia oznámi, že je to jej povinnosť. 3. Ak sa v prípade uvedenom v odseku 2 nárok na dávky získal podľa právnych predpisov viac ako jedného členského štátu len na základe zohľadnenia dôb poistenia dosiahnutých podľa právnych predpisov každého z týchto štátov, zodpovednosť za dočasnú výplatu dávok má inštitúcia, ktorá ako prvá informovala prešetrujúcu inštitúciu o existencii tohto nároku; povinnosťou prešetrujúcej inštitúcie je informovať o tom ostatné dotknuté inštitúcie. 4. Inštitúcia, ktorá má povinnosť vyplácať dávky podľa odsekov 1, 2 alebo 3, bezodkladne informuje o tejto skutočnosti žiadateľa, pričom ho výslovne upozorní na dočasnú povahu tohto opatrenia a na skutočnosť, že proti nemu nemožno podať odvolanie. 5. Ak sa žiadateľovi nevypláca žiadna dočasná dávka podľa odsekov 1, 2 alebo 3, ale zo získaných informácií vyplýva, že získal nárok podľa článku 46 ods. 2 nariadenia, prešetrujúca inštitúcia mu vyplatí primeraný refundovateľný preddavok, ktorého výška sa čo najviac približuje k sume, ktorá mu bude pravdepodobne priznaná podľa článku 46 ods. 2 nariadenia. 6. Dva členské štáty alebo príslušné orgány týchto členských štátov sa môžu dohodnúť, že budú uplatňovať iné spôsoby dočasného vyplácania dávok v prípadoch, ak sú dotknuté inštitúcie len inštitúcie z týchto štátov. O každej takejto dohode uzavretej na tento účel informujú správnu komisiu. Článok 46 Výpočet dávok v prípade súbehu dôb poistenia 1. Na výpočet teoretickej a skutočnej výšky dávky v súlade s článkom 46 ods. 2 písm. a) a b) nariadenia sa vzťahujú pravidlá uvedené v článku 15 ods. 1 písm. b), c) a d) vykonávacieho nariadenia. Takto zistená skutočná výška sa zvýši o sumu, ktorá zodpovedá dobám dobrovoľného alebo voliteľného nepretržitého poistenia, a určí sa v súlade s právnymi predpismi, podľa ktorých sa dosiahli tieto doby poistenia. 2. Na účely článku 46 ods. 3 nariadenia sa výška dávky zodpovedajúca dobám dobrovoľného alebo voliteľného nepretržitého poistenia nezohľadňuje. 3. Odseky 1 a 2 sa použijú podobne v prípade doplnkového voliteľného poistenia uvedeného v druhom pododseku článku 15 ods. 3 nariadenia. Na účely nemeckých právnych predpisov sa príspevky, ktoré sa nezohľadňujú podľa článku 15 ods. 1 písm. b) vykonávacieho nariadenia, zohľadňujú pri výpočte doplnkovej čiastky doplnkového voliteľného poistenia. Odseky 1 a 2 sa použijú podobne. Článok 47 Konečný výpočet výšky dávok splatných inštitúciami podľa článku 46 ods. 3 nariadenia V prípade uvedenom v druhom pododseku článku 46 ods. 3 nariadenia prešetrujúca inštitúcia vypočíta a oznámi každej dotknutej inštitúcii konečnú výšku dávok, ktorú musí každá inštitúcia poskytnúť. Článok 48 Informovanie žiadateľa o rozhodnutiach inštitúcií 1. Konečné rozhodnutie, ktoré prijme každá z dotknutých inštitúcií, zohľadňujúce, kde je to vhodné, oznámenie uvedené v článku 47 vykonávajúceho nariadenia, sa doručí prešetrujúcej inštitúcii. Každé rozhodnutie musí uvádzať opravné prostriedky a lehoty na ich podanie, ustanovené príslušnými právnymi predpismi. Keď prešetrujúca inštitúcia dostane všetky tieto rozhodnutia, informuje o nich žiadateľa v jeho vlastnom jazyku formou súhrnného oznámenia, ku ktorému sa priložia uvedené rozhodnutia. Lehoty na podanie opravných prostriedkov začnú plynúť až dňom prijatia súhrnného oznámenia žiadateľom. 2. Súčasne so zaslaním súhrnného oznámenia podľa odseku 1 prešetrujúca inštitúcia zašle jeho kópiu každej z dotknutých inštitúcii a pripojí k nej aj kópie rozhodnutí ostatných inštitúcií. Článok 49 Prepočet dávok 1. Ustanovenia článkov 45 a 47 vykonávacieho nariadenia sa použijú podobne na uplatnenie článku 49 ods. 2 a 3 a článku 51 ods. 2 nariadenia. 2. V prípade prepočítavania, odňatia alebo pozastavenia výplaty dávky inštitúcia, ktorá prijala takéto rozhodnutie, bezodkladne o tom informuje dotknutú osobu, ako aj každú z inštitúcií, v ktorej uvedenej osobe vznikol nárok na dávku, v prípade potreby prostredníctvom prešetrujúcej inštitúcie. Každé rozhodnutie musí uvádzať opravné prostriedky a lehoty na ich podanie, ustanovené príslušnými právnymi predpismi. Lehoty na podanie opravných prostriedkov začnú plynúť dňom prijatia rozhodnutia dotknutou osobou. Článok 50 Opatrenia zamerané na urýchlenie priznania dávok 1. a) i) Ak sa na pracovníka, ktorý je štátnym príslušníkom jedného členského štátu, začnú vzťahovať právne predpisy iného členského štátu, inštitúcia príslušná pre veci súvisiace s dôchodkami v tomto druhom členskom štáte, použijúc všetky dostupné prostriedky v čase zaevidovania daného pracovníka, zašle úradu poverenému príslušným orgánom toho istého členského štátu (štát zamestnania) všetky informácie vzťahujúce sa na totožnosť pracovníka, dátum nástupu do zamestnania a názov uvedenej príslušnej inštitúcie, číslo poistenia pridelené touto inštitúciou. ii) Príslušná inštitúcia uvedená v bode i) zašle orgánu určenému podľa ustanovení bodu i), ak je to možné, aj všetky ďalšie informácie, ktoré by mohli uľahčiť a urýchliť konečné priznanie dôchodkov. iii) Tieto informácie zašle úradu poverenému príslušným orgánom dotknutého členského štátu za podmienok určených správnou komisiou. iv) Na vykonávanie ustanovení bodov i), ii) a iii) sa osoby bez štátnej príslušnosti a utečenci považujú za štátnych príslušníkov členského štátu, ktorého právne predpisy sa na nich vzťahovali ako prvé. b) Na požiadanie pracovníka alebo inštitúcie, v ktorej je v súčasnosti poistený, dotknuté inštitúcie zostavia výkaz o jeho doterajšom poistení, počnúc najneskôr jeden rok pred dňom, keď dosiahne vek odchodu do dôchodku. 2. Správna komisia určí metódy na vykonávanie ustanovení odseku 1. Administratívne overovanie a lekárske vyšetrenia Článok 51 1. Ak osoba poberajúca dávky, najmä a) dávky v invalidite; b) dávky v starobe priznané v prípade pracovnej nespôsobilosti; c) dávky v starobe priznané starším nezamestnaným osobám; d) dávky v starobe priznané v prípade skončenia zárobkovej činnosti; e) pozostalostné dávky priznané v prípade invalidity alebo pracovnej nespôsobilosti; f) dávky priznané pod podmienkou, že prostriedky poberateľa nepresahujú hranicu, má pobyt alebo bydlisko na území iného členského štátu, ako je štát, na území ktorého sa nachádza inštitúcia zodpovedná za vyplácanie dávok, administratívne overovanie a lekárske vyšetrenia na požiadanie tejto inštitúcie vykoná inštitúcia miesta pobytu alebo inštitúcia miesta bydliska poberateľa v súlade s postupom ustanoveným právnymi predpismi, ktoré uplatňuje posledná uvedená inštitúcia. Inštitúcia zodpovedná za vyplácanie dávok si však vyhradzuje právo dať poberateľa dávok vyšetriť lekárom podľa vlastného výberu. 2. Ak sa dospeje k záveru, že poberateľ uvedený v odseku 1 je zamestnaný alebo má prostriedky presahujúce predpísanú hranicu, pričom poberá dávky, inštitúcia miesta pobytu alebo inštitúcia miesta bydliska zašle správu inštitúcii zodpovednej za vyplácanie dávok, ktorá požiadala o overenie alebo o vyšetrenie. V správe sa uvedie predovšetkým povaha zamestnania, výška zárobku alebo prostriedkov, ktoré dotknutá osoba mala v priebehu posledného ukončeného štvrťroka, obvyklé zárobky, ktoré za určité rozhodujúce obdobie, určené inštitúciou zodpovednou za vyplácanie dávok, v rovnakej oblasti dosahujú pracovníci na tej istej úrovni ako dotknutá osoba v povolaní, ktoré vykonávala predtým, ako sa stala invalidnou, a kde je to vhodné, aj posudok odborného lekára o zdravotnom stave dotknutej osoby. Článok 52 Ak dotknutá osoba po pozastavení vyplácania dávok znovu nadobudne nárok na dávky počas bydliska na území iného členského štátu, ako je príslušný štát, dotknuté inštitúcie si vymenia všetky informácie potrebné na znovuobnovenie nároku na poskytovanie uvedených dávok. Vyplácanie dávok Článok 53 Spôsob vyplácania dávok 1. Ak inštitúcia zodpovedná za vyplácanie dávok v členskom štáte priamo nevypláca osobám, ktoré majú nárok na dávky a majú bydlisko na území iného členského štátu, dávky, ktoré im patria, takéto dávky im vypláca na žiadosť inštitúcie zodpovednej za vyplácanie dávok styčný orgán posledného uvedeného členského štátu alebo inštitúcia miesta bydliska uvedených osôb, ktoré majú nárok na dávky, v súlade s postupom ustanoveným v článkoch 54 až 58 vykonávacieho nariadenia; ak inštitúcia zodpovedná za vyplácanie vypláca dávky priamo osobám, ktoré na ne majú nárok, oznamuje túto skutočnosť inštitúcii miesta bydliska. Spôsob vyplácania, ktorý má použiť inštitúcia členského štátu, sa uvádza v prílohe 6. 2. Dva alebo viac členských štátov, alebo ich príslušné orgány sa môžu dohodnúť na inom spôsobe vyplácania dávok v prípade, ak sú dotknuté inštitúcie len príslušné inštitúcie týchto členských štátov. Všetky takéto dohody sa oznamujú správnej komisii. 3. Ustanovenia dohôd o vyplácaní dávok, ktoré sú uplatniteľné v deň predchádzajúci dňu nadobudnutia účinnosti tohto nariadenia, sa uplatňujú aj naďalej pod podmienkou, že sú uvedené v prílohe 5. Článok 54 Oznamovanie podrobného rozvrhu splatných súm platiteľovi Inštitúcia zodpovedná za vyplácanie dávok zašle styčnému orgánu členského štátu, na území ktorého má bydlisko osoba, ktorá má nárok na dávku, alebo inštitúcii miesta bydliska (ďalej len "platiteľ") podrobný rozvrh výplaty dávok, tak aby ho platiteľ dostal najneskôr 20 dní pred dátumom splatnosti týchto dávok. Článok 55 Výplata splatných súm na účet platiteľa 1. Desať dní pred dňom splatnosti dávok inštitúcia zodpovedná za vyplácanie dávok zaplatí v mene členského štátu, na území ktorého sa táto inštitúcia nachádza, sumu potrebnú na výplaty spresnené v rozvrhu podľa článku 54 vykonávacieho nariadenia. Výplata sa uskutoční v prospech platiteľa prostredníctvom národnej banky alebo inej banky členského štátu, na území ktorého sa nachádza inštitúcia zodpovedná za vyplácanie dávok, na účet otvorený v mene národnej banky alebo inej banky členského štátu, na ktorého území sa nachádza platiteľ. Touto platbou zaniká právna zodpovednosť. Inštitúcia zodpovedná za vyplácanie dávok zároveň pošle oznámenie o platbe platiteľovi. 2. Banka, na účet ktorej sa platba uskutočnila, pripíše v prospech platiteľa platbu podľa výmenného kurzu v mene toho členského štátu, na území ktorého sa platiteľ nachádza. 3. Názvy a sídla bánk uvedených v odseku 1 sú uvedené v prílohe 7. Článok 56 Výplata splatných súm osobám, ktoré majú nárok na dávky, prostredníctvom platiteľa 1. Výplaty uvedené v rozvrhu vypracovanom podľa článku 54 vykonávacieho nariadenia uskutočňuje v prospech osoby, ktorá má nárok na dávky, platiteľ na účet inštitúcie zodpovednej za vyplácanie dávok. Tieto výplaty sa uskutočňujú v súlade s postupom ustanoveným právnymi predpismi, ktoré platiteľ uplatňuje. 2. Len čo sa platiteľ alebo ktorýkoľvek iný ním poverený subjekt dozvie o akýchkoľvek okolnostiach, ktoré by boli dôvodom na pozastavenie výplaty alebo na odňatie dávok, zastaví ich výplatu. To platí aj v prípade, keď osoba, ktorá má nárok na dávky, zmení miesto svojho bydlisko na územie iného štátu. 3. Platiteľ informuje inštitúciu zodpovednú za vyplácanie dávok o každom dôvode, pre ktorý dávku nevyplatil. V prípade úmrtia osoby, ktorá mala nárok na dávky, alebo jej manžela (manželky), alebo v prípade uzavretia nového manželstva vdovou alebo vdovcom platiteľ oznámi uvedenej inštitúcii dátum takejto udalosti. Článok 57 Účtovná uzávierka v súvislosti s výplatou dávok uvedenou v článku 56 vykonávacieho nariadenia 1. Účty vedené v súvislosti s výplatami uvedenými v článku 56 vykonávacieho nariadenia sa uzavrú po skončení každého platobného obdobia, aby bolo možné určiť, aké sumy sa skutočne vyplatili osobám, ktoré majú nárok na dávky, alebo ich zákonným, alebo splnomocneným zástupcom a aké sumy zostali nevyplatené. 2. Celková suma sa vyjadrí číslom aj slovom v mene členského štátu, na území ktorého sa nachádza inštitúcia zodpovedná za vyplácanie dávok, úradne sa potvrdí jej zhoda s výplatami, ktoré uskutočnil platiteľ, a podpisom ju potvrdí zástupca platiteľa. 3. Platiteľ ručí za riadne vykonanie určených platieb. 4. Rozdiel medzi sumami vyplatenými inštitúciou zodpovednou za vyplácanie a vyjadrenými v mene členského štátu, na území ktorého sa táto inštitúcia nachádza, a hodnotou platieb zaúčtovaných platiteľom, vyjadrenou v tej istej mene, sa zaznačí do účtov oproti sumám, ktoré má inštitúcia zodpovedná za vyplácanie dávok v rovnakej položke následne vyplatiť. Článok 58 Náhrada výdavkov spojených s vyplácaním dávok Platiteľ môže od príjemcov dávok žiadať náhradu výdavkov vzniknutých pri výplate dávok, predovšetkým poštovné a bankové poplatky, a to za podmienok určených právnymi predpismi, ktoré tento platiteľ uplatňuje. Článok 59 Oznámenie o zmene bydliska osoby, ktorá má nárok na dávky Keď osoba, ktorá má nárok na dávky, ktoré jej patria podľa právnych predpisov jedného alebo viacerých členských štátov, zmení miesto svojho bydliska z územia jedného členského štátu na územie iného členského štátu, oznámi túto skutočnosť inštitúcii alebo inštitúciám zodpovedným za vyplácanie dávok a platiteľovi. KAPITOLA 4 PRACOVNÉ ÚRAZY A CHOROBY Z POVOLANIA Vykonávanie článkov 52 a 53 nariadenia Článok 60 Vecné dávky v prípade bydliska v inom členskom štáte, ako je príslušný štát 1. Na účely poberania vecných dávok podľa článku 52 písm. a) nariadenia pracovník predloží inštitúcii miesta bydliska potvrdenie, ktoré osvedčuje, že má nárok na tieto vecné dávky. Toto potvrdenie vychádzajúce z informácií zamestnávateľa vydáva, ak je to vhodné, príslušná inštitúcia. Okrem toho, ak to ustanovujú právne predpisy príslušného štátu, pracovník predloží inštitúcii miesta bydliska potvrdenie od príslušnej inštitúcie o oznámení pracovného úrazu alebo choroby z povolania. Ak pracovník nepredloží tieto dokumenty, inštitúcia miesta bydliska ich získa priamo od príslušnej inštitúcie; kým ich dostane, poskytuje pracovníkovi vecné dávky z nemocenského poistenia pod podmienkou, že spĺňa podmienky na vznik nároku na tieto dávky. 2. Toto potvrdenie je platné dovtedy, kým inštitúcia miesta bydliska nedostane oznámenie o jeho zrušení. Ak však uvedené potvrdenie vydala francúzska inštitúcia, platí iba tri mesiace od dátumu vydania a musí sa každé tri mesiace obnovovať. 3. Ak ide o sezónneho pracovníka, potvrdenie uvedené v odseku 1 je platné počas celého predpokladaného trvania sezónnej práce, ak medzitým príslušná inštitúcia neoznámi inštitúcii miesta bydliska, že bolo zrušené. 4. Ku každej žiadosti o poskytovanie vecných dávok priloží pracovník podporné doklady potrebné na poskytovanie vecných dávok podľa právnych predpisov členského štátu, na ktorého území má bydlisko. 5. V prípade hospitalizácie inštitúcia miesta bydliska do troch dní odo dňa, keď sa o hospitalizácii dozvedela, oznámi príslušnej inštitúcii dátum prijatia do nemocnice, pravdepodobné trvanie hospitalizácie a dátum prepustenia z nemocnice. 6. Inštitúcia miesta bydliska vopred informuje príslušnú inštitúciu o každom rozhodnutí, ktoré sa týka poskytovania vecných dávok zahrnutých do zoznamu uvedeného v článku 24 ods. 2 nariadenia, pričom priloží nevyhnutné podporné dokumenty. Príslušná inštitúcia má možnosť do 15 dní od zaslania tejto informácie vzniesť odôvodnené námietky; ak v uvedenej lehote nebola vznesená žiadna námietka, inštitúcia miesta bydliska začne poskytovať vecné dávky. V prípade, že je potrebné poskytnúť tieto vecné dávky v mimoriadne naliehavom prípade, inštitúcia miesta bydliska o tom bezodkladne informuje príslušnú inštitúciu. 7. Pracovník informuje inštitúciu miesta bydliska o akejkoľvek zmene v jeho situácii, ktorá by mohla zmeniť jeho nárok na vecné dávky, najmä o skončení alebo zmene zamestnania, alebo o každej zmene bydliska alebo pobytu. Podobne, keď prestane byť poistený alebo by mu zanikol nárok na vecné dávky, príslušná inštitúcia o tom zasa informuje inštitúciu miesta bydliska. Inštitúcia miesta bydliska môže kedykoľvek požiadať príslušnú inštitúciu, aby jej poskytla akékoľvek informácie týkajúce sa poistenia pracovníka alebo jeho nároku na vecné dávky. 8. V prípade cezhraničných pracovníkov sa lieky, obväzy, okuliare a malé zdravotnícke pomôcky môžu vydávať a laboratórne analýzy a skúšky vykonávať len na území toho členského štátu, v ktorom boli predpísané alebo odporúčané v súlade s ustanoveniami právnych predpisov tohto členského štátu. 9. Dva alebo viac členských štátov, alebo ich príslušné orgány sa po získaní stanoviska správnej komisie môžu dohodnúť na iných vykonávacích ustanoveniach. Článok 61 Peňažné dávky okrem dôchodkov v prípade bydliska v inom členskom štáte, ako je príslušný štát 1. Na účely poberania iných peňažných dávok, ako sú dôchodky podľa článku 52 písm. b) nariadenia, pracovník požiada o ne do troch dní od začiatku práceneschopnosti inštitúciu miesta bydliska na základe predloženia oznámenia o prerušení práce alebo ak to ustanovujú právne predpisy, ktoré uplatňuje príslušná inštitúcia alebo inštitúcia miesta bydliska, potvrdenia o práceneschopnosti, ktoré pracovníkovi vydal ošetrujúci lekár. 2. Ak ošetrujúci lekári v štáte bydliska potvrdenia o práceneschopnosti nevydávajú, pracovník podá žiadosť priamo v inštitúcii miesta bydliska v lehote ustanovenej právnymi predpismi, ktoré táto inštitúcia uplatňuje. Táto inštitúcia dá bezodkladne lekársky potvrdiť práceneschopnosť a dá vystaviť osvedčenie uvedené v odseku 1. Toto osvedčenie, v ktorom sa uvedie pravdepodobné trvanie práceneschopnosti, bezodkladne zašle príslušnej inštitúcii. 3. V prípadoch, na ktoré sa nevzťahuje odsek 2, inštitúcia miesta bydliska čo najskôr, najneskôr však do troch dní od prijatia žiadosti pracovníka, dá pracovníka lekársky vyšetriť, akoby bol poistený v tejto inštitúcii. Správu vyšetrujúceho lekára, v ktorej sa uvedie najmä pravdepodobné trvanie práceneschopnosti, zašle inštitúcia miesta bydliska do troch dní odo dňa vyšetrenia. 4. Inštitúcia miesta bydliska následne vykoná všetky potrebné administratívne overovania alebo lekárske vyšetrenia pracovníka, akoby bol v tejto inštitúcii poistený. Len čo dospeje k záveru, že je schopný znova nastúpiť do práce, bezodkladne to oznámi pracovníkovi a príslušnej inštitúcii a uvedie deň skončenia práceneschopnosti. Bez toho, aby boli dotknuté ustanovenia odseku 6, sa oznámenie pracovníkovi považuje za rozhodnutie prijaté v mene príslušnej inštitúcie. 5. Príslušná inštitúcia si v každom prípade vyhradzuje právo dať pracovníka vyšetriť lekárom podľa vlastného výberu. 6. Ak príslušná inštitúcia odmietne poskytnúť peňažné dávky, pretože pracovník nesplnil formálne náležitosti stanovené právnymi predpismi štátu bydliska, alebo ak dospeje k záveru, že pracovník je schopný znova nastúpiť do práce, informuje pracovníka o svojom rozhodnutí, pričom kópiu tohto rozhodnutia súčasne zašle inštitúcii miesta bydliska. 7. Len čo pracovník nastúpi do práce, oznámi to príslušnej inštitúcii, ak takéto oznámenie požadujú právne predpisy, ktoré táto inštitúcia uplatňuje. 8. Príslušná inštitúcia vypláca peňažné dávky vhodným spôsobom, najmä prostredníctvom medzinárodnej peňažnej poukážky, o čom informuje inštitúciu miesta bydliska a pracovníka. Ak peňažné dávky na účet príslušnej inštitúcie vypláca inštitúcia miesta bydliska, príslušná inštitúcia oboznámi pracovníka s jeho právami a inštitúcii miesta bydliska oznámi výšku peňažných dávok, výplatné termíny a maximálnu dobu, počas ktorej by sa mali poskytovať v súlade s právnymi predpismi príslušného štátu. 9. Dva alebo viac členských štátov, alebo ich príslušné orgány sa po prijatí stanoviska správnej komisie môžu dohodnúť na iných vykonávacích ustanoveniach. Vykonávanie článku 55 nariadenia Článok 62 Vecné dávky v prípade pobytu v inom členskom štáte ako je príslušný štát 1. Na účely poberania vecných dávok pre pracovníka, na ktorého sa vzťahuje článok 14 ods. 1 písm. a) bod i) alebo ods. 2 písm. a) nariadenia, pracovník predloží inštitúcii miesta pobytu osvedčenie uvedené v článku 11 vykonávacieho nariadenia. Pracovník, ktorý predložil toto osvedčenie, sa považuje za pracovníka, ktorý splnil podmienky na získanie nároku na vecné dávky. 2. Na účely poberania vecných dávok pracovník, ktorý je zamestnaný v medzinárodnej doprave, na ktorého sa vzťahuje článok 14 ods. 1 písm. b) nariadenia a ktorý pri vykonávaní svojho zamestnania prejde na územie iného členského štátu, ako je príslušný štát, predloží inštitúcii miesta pobytu čo najskôr osobitné potvrdenie vydané jeho zamestnávateľom alebo jeho zástupcom v bežnom kalendárnom mesiaci alebo počas dvoch kalendárnych mesiacov predchádzajúcich jeho predloženiu. V tomto potvrdení sa uvedie najmä deň, od ktorého je pracovník zamestnaný u uvedeného zamestnávateľa, a meno a adresa príslušnej inštitúcie. Pracovník, ktorý predložil toto osvedčenie, sa považuje za pracovníka, ktorý splnil podmienky na získanie nároku na vecné dávky. Ak sa pracovník nemôže skontaktovať s inštitúciou miesta pobytu prv, ako sa mu poskytne lekárske ošetrenie, ošetrenie sa mu poskytne po predložení uvedeného potvrdenia, akoby bol v tejto inštitúcii poistený. 3. Inštitúcia miesta pobytu zistí do troch dní od príslušnej inštitúcie, či pracovník, na ktorého sa vzťahuje odsek l a 2, splnil podmienky na vznik nároku na vecné dávky. Inštitúcia miesta pobytu poskytuje vecné dávky dovtedy, kým nedostane odpoveď od príslušnej inštitúcie, najdlhšie však 30 dní. 4. Príslušná inštitúcia odpovie inštitúcii miesta pobytu do 10 dní od prijatia žiadosti od tejto inštitúcie. V prípade kladnej odpovede príslušná inštitúcia v prípade potreby uvedie maximálny čas, počas ktorého sa môžu vecné dávky poskytovať podľa právnych predpisov, ktoré uplatňuje, a inštitúcia podľa miesta pobytu pokračuje v poskytovaní uvedených dávok. 5. Vecné dávky poskytnuté na základe predpokladu uvedeného v odseku 1 alebo 2 sa uhradia v súlade s článkom 36 ods. 1 nariadenia. 6. Namiesto osvedčenia uvedeného v odseku 1 alebo osobitného potvrdenia uvedeného v odseku 2 môžu pracovníci, na ktorých sa vzťahujú tieto odseky, predložiť inštitúcii miesta pobytu potvrdenie podľa odseku 7. 7. Na účely poberania vecných dávok podľa článku 55 ods. 1 písm. a) bodu i) nariadenia, s výnimkou prípadov uplatnenia predpokladu uvedeného v odseku 1 a 2, pracovník predloží inštitúcii miesta pobytu potvrdenie, ktoré osvedčuje, že je oprávnený na vecné dávky. V tomto potvrdení, ktoré vydá príslušná inštitúcia podľa možnosti ešte skôr, ako pracovník opustí územie členského štátu, v ktorom má bydlisko, sa v prípade potreby uvedie najmä maximálny čas, počas ktorého je podľa právnych predpisov príslušného štátu možné vecné dávky poskytovať. Ak pracovník takéto potvrdenie nepredloží, inštitúcia miesta pobytu ho získa od príslušnej inštitúcie. 8. Článok 60 ods. 5, 6 a 9 vykonávacieho nariadenia sa použijú podobne. Článok 63 Vecné dávky pre pracovníkov, ktorí zmenili miesto bydliska alebo sa vrátili do štátu svojho bydliska, a pre pracovníkov, ktorí majú povolenie vyhľadať lekárske ošetrenie v inom členskom štáte 1. Na účely poberania vecných dávok podľa článku 55 ods. 1 písm. b) bodu i) nariadenia pracovník predloží inštitúcii miesta bydliska potvrdenie o tom, že má naďalej nárok na uvedené dávky. V tomto potvrdení, ktoré vydáva príslušná inštitúcia, sa uvedie, ak je to potrebné, najmä maximálny čas, počas ktorého možno pokračovať v poskytovaní týchto dávok v súlade ustanoveniami právnych predpisov príslušného štátu. Potvrdenie sa na žiadosť pracovníka môže vydať aj po jeho odchode, ak ho nebolo možné vydať z dôvodu vyššej moci. 2. Článok 60 ods. 5, 6 a 9 vykonávacieho nariadenia sa použijú podobne. 3. Odseky 1 a 2 sa použijú podobne vo vzťahu k poskytovaniu vecných dávok v prípade uvedenom v článku 55 ods. 1 písm. c) bode i) nariadenia. Článok 64 Peňažné dávky okrem dôchodkov v prípade pobytu v inom členskom štáte, ako je príslušný štát Ustanovenia článku 61 vykonávacieho nariadenia sa použijú podobne na poberanie iných peňažných dávok okrem dôchodkov podľa článku 55 ods. 1 písm. a) bodu ii) nariadenia. Bez toho, aby bola dotknutá povinnosť predložiť potvrdenie o práceneschopnosti, pracovník, ktorý má pobyt na území členského štátu bez toho, že by tam vykonával akúkoľvek zárobkovú činnosť, nie je povinný predložiť oznámenie o prerušení práce uvedené v článku 61 ods. 1 vykonávacieho nariadenia. Vykonávanie článkov 52 až 56 nariadenia Článok 65 Hlásenia, prešetrovanie a výmena informácií medzi inštitúciami v súvislosti s pracovným úrazom, ktorý sa stal, alebo v súvislosti s chorobou z povolania, ktorá vznikla v inom členskom štáte, ako je príslušný štát 1. Ak sa pracovný úraz stane alebo choroba z povolania po prvý raz diagnostikuje na území iného členského štátu, ako je príslušný štát, musí sa vystaviť hlásenie o pracovnom úraze alebo chorobe z povolania v súlade s ustanoveniami právnych predpisov príslušného štátu bez toho, aby boli dotknuté akékoľvek právne ustanovenia platné na území členského štátu, v ktorom sa stal úraz alebo po prvý raz diagnostikovala choroba z povolania, ktoré v takomto prípade zostávajú uplatniteľné. Toto oznámenie sa zašle príslušnej inštitúcii a jeho kópia sa zašle inštitúcii miesta bydliska alebo inštitúcii miesta pobytu. 2. Inštitúcia členského štátu, na území ktorého sa stal pracovný úraz alebo sa po prvý raz diagnostikovala choroba z povolania, zašle príslušnej inštitúcii dvojmo lekárske potvrdenie vystavené na tomto území a všetky príslušné informácie, ktoré od nej môže príslušná inštitúcia požadovať. 3. Ak v prípade úrazu, ktorý sa stal počas cesty na územie iného členského štátu, ako je príslušný štát, existujú dôvody na prešetrovanie na území toho iného členského štátu, príslušná inštitúcia môže na tento účel vymenovať vyšetrovateľa, o čom informuje orgány uvedeného členského štátu. Tieto orgány poskytnú pomoc uvedenému vyšetrovateľovi najmä tým, že mu pridelia osobu, ktorá mu bude pomáhať pri skúmaní úradných správ a akýchkoľvek iných dokumentov súvisiacich s týmto úrazom. 4. Po skončení liečby sa príslušnej inštitúcii zašle podrobná správa s lekárskymi potvrdeniami o trvalých následkoch úrazu alebo choroby, najmä o súčasnom zdravotnom stave obeti a zotavení sa z úrazu alebo ich konsolidácii. Príslušné poplatky uhradí podľa okolnosti buď inštitúcia miesta bydliska, alebo inštitúcia miesta pobytu v súlade so sadzbami, ktoré uplatňuje, tieto sadzby však možno naúčtovať príslušnej inštitúcii. 5. Príslušná inštitúcia informuje na požiadanie inštitúciu miesta bydliska alebo inštitúciu miesta pobytu na jej žiadosť o rozhodnutí, ktorým sa určil dátum zotavenia z úrazu alebo konsolidácia, ak je to vhodné, o rozhodnutí o poskytnutí dôchodku. Článok 66 Spory o tom, či ide o pracovný úraz, alebo chorobu z povolania 1. Ak má príslušná inštitúcia pochybnosť, či sa na prípady uvedené v článku 52 alebo 55 ods. 1 nariadenia vzťahujú právne predpisy o pracovných úrazoch alebo o chorobách z povolania, bezodkladne o tejto skutočnosti informuje inštitúciu miesta bydliska alebo inštitúciu miesta pobytu, ktorá poskytovala vecné dávky; tieto dávky sa potom považujú za dávky vyplývajúce z nemocenského poistenia, z ktorého sa budú aj ďalej poskytovať na základe predloženia potvrdení alebo osvedčení uvedených v článkoch 20 a 21 vykonávacieho nariadenia. 2. Po konečnom rozhodnutí v tejto veci príslušná inštitúcia bezodkladne o tejto skutočnosti informuje inštitúciu miesta bydliska alebo inštitúciu miesta pobytu, ktorá poskytovala vecné dávky. Ak v danom prípade nejde o pracovný úraz ani o chorobu z povolania, táto inštitúcia bude aj ďalej poskytovať uvedené vecné dávky v rámci nemocenského poistenia, ak má pracovník na ne nárok. V ostatných prípadoch sa vecné dávky, ktoré dotknutá osoba poberá v rámci nemocenského poistenia, považujú za dávky poskytované v súvislosti s pracovným úrazom alebo chorobou z povolania. Vykonávanie článku 57 nariadenia Článok 67 Postup v prípade, že osoba bola riziku choroby z povolania vystavená vo viacerých členských štátoch 1. V prípade, na ktorý sa vzťahuje článok 57 ods. 1 nariadenia, sa oznámenie o chorobe z povolania zašle buď inštitúcii príslušnej pre choroby z povolania v tom členskom štáte, ktorého právne predpisy sa naposledy vzťahovali na vykonávanie pracovnej činnosti osoby postihnutej chorobou z povolania, ktorá pravdepodobne vyvolala danú chorobu, alebo inštitúcii miesta bydliska, ktorá zašle oznámenie uvedenej príslušnej inštitúcii. 2. Ak príslušná inštitúcia uvedená v odseku 1 dospeje k záveru, že činnosť, ktorá mohla spôsobiť danú chorobu z povolania, sa naposledy vykonávala podľa právnych predpisov iného členského štátu, oznámenie, ako aj sprievodné doklady zašle inštitúcii takéhoto členského štátu. 3. Ak inštitúcia členského štátu, ktorého právne predpisy sa naposledy vzťahovali na vykonávanie činnosti osoby postihnutej chorobou z povolania, dospeje k záveru, že táto osoba alebo pozostalí nespĺňajú podmienky týchto právnych predpisov vzhľadom na ustanovenia článku 57 ods. 2 a článku 57 ods. 3 písm. a) a b) nariadenia, uvedená inštitúcia: a) bezodkladne zašle inštitúcii členského štátu, ktorého právne predpisy sa vzťahovali na vykonávanie činnosti osoby postihnutej chorobou z povolania, ktorá mohla vyvolať danú chorobu, oznámenie a všetky sprievodné dokumenty vrátane zistení a správ z lekárskych vyšetrení, ktoré dala urobiť prvá inštitúcia, ako aj kópiu rozhodnutia uvedeného pod písm. b); b) svoje rozhodnutie súčasne oznámi dotknutej osobe, pričom uvedie najmä dôvody na zamietnutie dávok, dôvody a lehoty na podanie opravných prostriedkov a deň zaslania spisu inštitúcii uvedenej pod písm. a). 4. Ak je to potrebné, na základe rovnakého postupu sa prípad môže vrátiť zodpovedajúcej inštitúcii členského štátu, ktorého právne predpisy sa vzťahovali na vykonávanie pracovnej činnosti osoby postihnutej chorobou z povolania, ktorá mohla vyvolať danú chorobu. Článok 68 Výmena informácií medzi inštitúciami v prípade odvolania proti rozhodnutiu o zamietnutí žiadosti — Výplata preddavkov v prípade takéhoto odvolania 1. Ak bolo podané odvolanie proti rozhodnutiu o zamietnutí žiadosti, ktoré prijala inštitúcia jedného členského štátu, ktorého právne predpisy sa vzťahovali na vykonávanie pracovnej činnosti osoby postihnutej chorobou z povolania, ktorá mohla vyvolať danú chorobu, táto inštitúcia o tom informuje inštitúciu, ktorej bolo oznámenie postúpené v súlade s postupom ustanoveným v článku 67 ods. 3 vykonávacieho nariadenia, a následne ju informuje aj o konečnom rozhodnutí. 2. Ak sa nárok na dávky získal podľa právnych predpisov, ktoré uplatňuje posledná uvedená inštitúcia, táto inštitúcia vyplatí vzhľadom na ustanovenia článku 57 ods. 2, 3 písm. a) a b) nariadenia preddavky až do výšky, ktorá sa v prípade potreby určí po porade s inštitúciou, proti rozhodnutiu ktorej bolo podané odvolanie. Posledne uvedená inštitúcia nahradí vyplatenú výšku preddavku, ak výsledkom odvolania bolo rozhodnutie o jej povinnosti poskytovať dávky. Táto suma sa potom odpočíta od celkovej sumy dávok patriacich dotknutej osobe. Článok 69 Rozdelenie nákladov na peňažné dávky v prípadoch sklerogenickej pneumokoniózy Pri vykonávaní článku 57 ods. 3 písm. c) nariadenia sa postupuje podľa týchto pravidiel: a) príslušná inštitúcia členského štátu, ktorého právne predpisy sa vzťahujú na poskytovanie peňažných dávok podľa článku 57 ods. 1 nariadenia (ďalej len "inštitúcia zodpovedná za vyplácanie peňažných dávok"), použije tlačivo obsahujúce najmä prehľad a úhrn všetkých dôb poistenia (poistenie pre prípad staroby) dosiahnutých osobou postihnutou chorobou podľa právnych predpisov každého dotknutého členského štátu; b) inštitúcia zodpovedná za vyplácanie peňažných dávok zašle toto tlačivo všetkým inštitúciám poistenia pre prípad staroby tých členských štátov, v ktorých bola osoba postihnutá chorobou poistená; každá z uvedených inštitúcií zapíše do tlačiva dosiahnuté doby poistenia (poistenia pre prípad staroby) podľa právnych predpisov, ktoré uplatňuje, a tlačivo vráti inštitúcii zodpovednej za vyplácanie peňažných dávok; c) inštitúcia zodpovedná za vyplácanie peňažných dávok potom rozdelí náklady medzi seba a ostatné dotknuté príslušné inštitúcie; oznámenie o tomto rozdelení predloží uvedeným inštitúciám na schválenie spolu s potrebnými podpornými dokladmi, najmä ak ide o celkovú sumu poskytnutých peňažných dávok a percentuálne prepočty; d) na konci každého kalendárneho roka inštitúcia zodpovedná za vyplácanie peňažných dávok zašle každej ďalšej dotknutej príslušnej inštitúcii výkaz peňažných dávok vyplatených v priebehu daného finančného roku, v ktorom sa uvedie suma splatná každou z nich v súlade s rozdelením nákladov podľa písm. c); každá z týchto inštitúcií nahradí čo najskôr, najneskôr však do troch mesiacov, splatnú sumu inštitúcii zodpovednej za vyplácanie peňažných dávok. Vykonávanie článku 58 ods. 3 nariadenia Článok 70 Potvrdenie týkajúce sa rodinných príslušníkov, ktorí sa zohľadňujú pri výpočte peňažných dávok, vrátane dôchodkov 1. Na účely poberania vecných dávok podľa ustanovení článku 58 nariadenia žiadateľ predloží potvrdenie týkajúce sa jeho rodinných príslušníkoch, ktorí majú bydlisko na území iného členského štátu, ako je štát, v ktorom sa nachádza inštitúcia zodpovedná za priznanie peňažných dávok. Toto potvrdenie vydáva inštitúcia nemocenského poistenia miesta bydliska rodinných príslušníkov alebo iná inštitúcia poverená príslušným orgánom členského štátu, na území ktorého majú svoje bydlisko. Ustanovenia článku 25 ods. 2, druhého a tretieho pododseku, vykonávacieho nariadenia sa použijú podobne. Namiesto potvrdenia uvedeného v prvom pododseku môže orgán zodpovedný za priznanie peňažných dávok požadovať od žiadateľa, aby predložil aktuálne doklady o rodinnom stave svojich rodinných príslušníkov, ktorí majú bydlisko na území iného členského štátu, ako je štát, v ktorom sa nachádza uvedená inštitúcia. 2. Ak právne predpisy, ktoré uplatňuje dotknutá inštitúcia, požadujú v prípade uvedenom v odseku 1, aby rodinní príslušníci bývali v spoločnej domácnosti s dôchodcom, potom treba skutočnosť, že takíto rodinní príslušníci, ktorí síce túto podmienku nespĺňajú, ale závisia predovšetkým od príjmu žiadateľa, podložiť dokladmi preukazujúcimi, že im žiadateľ pravidelne poukazuje časť svojho zárobku. Vykonávanie článku 60 nariadenia Článok 71 Zhoršenie stavu pri chorobe z povolania 1. V prípadoch, na ktoré sa vzťahuje článok 60 ods. 1 nariadenia, žiadateľ poskytne inštitúcii členského štátu, v ktorej si uplatňuje nárok na dávky, všetky informácie týkajúce sa dávok, ktoré mu boli už predtým poskytnuté v súvislosti s danou chorobou z povolania. Táto inštitúcia môže požiadať akúkoľvek inú inštitúciu, ktorá bola príslušná v minulosti, o poskytnutie akejkoľvek informácie, ktorú pokladá za potrebnú. 2. V prípade, na ktorý sa vzťahuje článok 60 ods. 1 písm. c) nariadenia, príslušná inštitúcia, od ktorej sa vyžaduje vyplácať peňažné dávky, oznámi druhej dotknutej inštitúcii s cieľom schválenia výšku nákladov, ktoré by táto druhá inštitúcia mala uhradiť v dôsledku zhoršenia stavu choroby, a predloží jej primerané podporné doklady. Na konci každého kalendárneho roku pošle prvá inštitúcia druhej inštitúcii vyhlásenie o peňažných dávkach vyplatených počas daného finančného roku, v ktorom uvedie sumu, ktorú má druhá inštitúcia čo najskôr, najneskôr však do troch mesiacov, uhradiť prvej inštitúcii. 3. V prípade uvedenom v prvej vete článku 60 ods. 2 písm. b) nariadenia inštitúcia zodpovedná za vyplácanie peňažných dávok oznámi príslušným dotknutým inštitúciám zmeny, ktoré nastali v predchádzajúcom rozdelení nákladov, a predloží im primerané podporné doklady. 4. V prípade uvedenom v druhej vete článku 60 ods. 2 písm. b) nariadenia sa použije podobne ustanovenie odseku 2. Vykonávanie článku 61 ods. 5 nariadenia Článok 72 Posúdenie stupňa neschopnosti v prípade predchádzajúceho pracovného úrazu alebo choroby z povolania diagnostikovanej predtým 1. Na účely posúdenia stupňa neschopnosti v prípade uvedenom v článku 61 ods. 5 nariadenia predloží pracovník príslušnej inštitúcii členského štátu, ktorého právne predpisy sa naňho vzťahovali v čase, keď utrpel pracovný úraz alebo keď sa po prvý raz diagnostikovala choroba z povolania, všetky informácie o predchádzajúcich pracovných úrazoch alebo chorobách z povolania získaných v čase, keď sa naňho vzťahovali právne predpisy ktoréhokoľvek iného členského štátu, a to bez ohľadu na stupeň neschopnosti spôsobenej v týchto predchádzajúcich prípadoch. 2. V súlade s právnymi predpismi, ktoré uplatňuje v súvislosti so získaním nároku na dávku a s určovaním výšky dávky, príslušná inštitúcia zohľadňuje stupeň neschopnosti spôsobenej v týchto predchádzajúcich prípadoch. 3. Príslušná inštitúcia môže požiadať ktorúkoľvek inú inštitúciu, ktorá bola príslušná v predchádzajúcich prípadoch, o akúkoľvek informáciu, ktorú považuje za potrebnú. Ak predchádzajúcu pracovnú neschopnosť spôsobil úraz, ktorý pracovník utrpel v čase, keď sa na neho vzťahovali právne predpisy členského štátu, ktoré nerozlišujú jednotlivé príčiny vzniku pracovnej neschopnosti, príslušná inštitúcia pre predchádzajúcu pracovnú neschopnosť alebo orgán určený príslušným orgánom dotknutého členského štátu poskytne na žiadosť príslušnej inštitúcii iného členského štátu informácie o stupni pracovnej neschopnosti, a ak je to možné, aj všetky informácie, ktoré by umožnili určiť, či pracovná neschopnosť bola následkom pracovnéh